Eskisaroi ostatuan hogeiren bat mahai daude, eta haietatik preziatuenak, ibai gaineko beirategira ematen dutenak. Horietako batean hartu du Joaquin Aldazek Damian. Eserlekurik onena eskaini dio, gainera, bera ibaiari bizkar emanda geratu baita, Damiani eskainiz, zubian behera, ibaiak sortzen duen ikuskizuna.\n— Nor izan zuan hiretzat Senpe —galdegin dio deblauki Damianek—. Zer eduki huen harekin?\n— Aspalditik hasi behar nindukek. Biak gazte ginenetik.\n— Ba, hasi.\n— Heuk hil dualako.\n— Nola dakik hik hori?\n— Ezin duk inoiz gertatu gabekorik jakin.\n— Bazakiat, ba. Zoritxarrez.\n— Ez nauk ni izan. Hitz ematen diat.\n— Hire aginduz, bederen.\n— Zertaz uste duk hori?\n— Besterik ezin delako izan.\nPello sukaldariak ekarritako onddoek eten dute jarduna. Joaquinek gainerako mahaietara jarri du begirada, baina, asteguna denez, frantses senar-emazte galdu batzuk baino ez ditu ikusi jangelako beste aldean, hiru edo lau mahaitan barreiaturik. Berehala etorriko direla oilagorrak, esan du Pellok. Bere lagun Zaldunbeitik ehizatutakoak direla, Belate inguruko zelaietan. Urteko lehenak direla eta balitekeela tente samarrak egotea oraindik. Labean apur bat xigortu baizik ez dituela egin, gainetik tipula eta txokolate saltsa batez estaliz.\nJoaquinen keinu batek eraginda, ospa ihesi itzuli da sukaldera. Batzuetan urrutitik sentitzen da norbera dagoela traban eta ez dela estakuruen beharrik, sutea piztuko den lekutik alde egiteko edo, bederen, laba jaurtitzen hasiko den sumendiaren itzalpetik ezkutatzeko.\n— Itxurak itxura, ni bezalako oilo koloka huen Senpe ere. Zer uste duk hik, oraiko jendearena baizik ez dela gu bezalakoon kontua? Halaxe uste duzue dena, zeuek ezagutu duzuen artio, ez dela izan ja ere munduan. Adan halakoak! Zenbat denbora daramak Baztan alde honetan, hiru, lau hilabete? Dagoeneko dena badakik, ezta hala? Baduk hemengo berri, ezta hala? Badakik nor naizen, badakik nola ibiltzen den barridea. Nortzuk dituk hemen hire lagunak? Bakearen bila etorri hintzen, norat eta artista ero batengana. Segur aski, hire aberriaren luzapen bat duk paraje hau. Zoragarria iruditzen zaik. Belai eta mendi, denak zein bere tokian paratuak, xuxen. Zakurrak saingaka bazterretan. Nola erraten da, parke tematiko bat? Behi, ardi, erreka garbi eta guzi. Nola erdiesten duk hori, nola egiten duk parke tematiko bat? Erradak, zer neurri dik hire aberri horrek, zenbat metro koadro dizkik hire Euskadi bedeinkatu horrek? Neronek erranen diat egia, gizon baten aberria bere begiek ikusten dutena duk. Ez gehiago, ez gutiago. Hauxe duk nerea, herri eta zoko hauek denak. Neroni nauk hemen errege. Ez nauk frantses, ez nauk espainol, ez nauk eskualdun eta ez nauk nabartar. Deus ez nauk eta dena nauk. Neroni nauk Baztan. Izokin alu batzuek kezkatzen haute. Neronek sartu nizkian errekan, kanpotik ekarririk. Hartza bezalakoak dituk horiek, eduki izokinak errekan, paratu lauzpabortz artista bizitzen inguruan, eta ikusiko duk jendea ziudadetik helduki ur garbien bila. Jendea behar diat nere aberrian. Nondik, bertzenaz? Hik ez dituk ezagutu gure garaiak. Sartzen zaik gosea egun batean eta ez zaik ateratzen hil artio. Bi gerra, hemen eta han. Jendea gibelerat eta aitzinat ibilki. Saltzeko puskak batetik bertzera. Baditiat hotela, etxeak, gasolindegia, jatetxeak, harginak, kamionak eta botikak. Horiek dituk nere podereak. Nahi duena ematen zioat nik jendeari, bertze inon ez daukana. Ze inporta zaik hiri Senpe zaharra? Ze inporta nik harekin izandakoak? Basurde izitu bat huen, nerekin egon izanaz damutua. Zer egin behar nian, Iruñerat edo Donostiarat joan maritxu bila? Nik gizonak maite dizkiat, badakik hori lehenagotik, gizon egiazkoak eta mendikoak. Senpe bezalakoak, gizon ez direla uste izateak izitzen dituen horietakoak. Zertako behar zian hasi izokinen kontua barrandan hedatzen? Zertaz ez zian sekula onartu nere konfiantza?\n— Horregatik hil huen, beraz.\n— Erran nahi duan bezala, baina nik ez nian Senpe kasatu.\nOnddo nahaski beroaren arrastoa oraindik ahoan, Damian, aulkia atzerantz botata, zutitu egin da. Hitzik gabe begiratzen dio Joaquini eta konturatzen da zerutik infernurako aldea, zaldi baten zurda meheak erabaki dezakeela. Joateko imintzio egin duenean, Joaquinek hartu du hitza berriro, baina oraingoan, Damiani begiratu ordez, omeleta platerean galdurik begiak.\n— Lakoizketarena hor duk osorik. Nik ez diat behar, bota edo erre eginen diat. Eraman nahi baduk, eramak, kanpeon.\nDamianek ez dio fitsik erantzun eta, irteerarantz jiratu denean, Pellok zekarren oilagorrez betetako azpila bota du ia.\nEskisaroiko atetik estanko baten bila abiatu da Damian kalean behera, konturatu ere egin gabe hiru hilabete baino gehiago direla La Paz zigarro pururik ez duela erretzen jada, eta arratsaldeko ordu horietan dena egoten dela itxita Elizondon, beste leku guztietan bezala. Baita estankoak ere.\nIparra galduta doa ibaiaren ondoko karrika paraleloan, pauso azkarrean, arnasarik ere ez duelarik ia biriketan. Dena irensten dio irudimenean lekua hartzen ari zaion beste gizonezko sendo batek. Gaztea da, masusta multzo baten antzeko legen ikaragarri bat dauka aurpegiaren erdian eta Anton Apezetxea, ospitalean ezagututako aitonaren begietatik, egiten du oihu Joaquin Aldazen ahotsa erabilita,\n— Gora heu kanpeon!\n«Erretzen hasi naiz ostera ere. Alde batera lotsatu egiten naiz nire buruarekin, baina, bestera, poza hartu dut kearen atseginarekin. Zerbait behar nuen. Iruditzen zait ez diodala utziko gehiago eta beti egongo naizela akabatzen nauen ke honetatik zintzilikatuta. Aldaba medikuari ez diot esango erretzera itzuli naizenik. Oraingoz ez.\nLupek telefonorik hartu nahi gabe jarraitzen du nirekin. Ez dakit bere ama edo nor den deiak jasotzen dituena. «Lupek ez du zurekin hitz egin nahi...» esaten dit irmoki, baina, amaitu baino lehen gaineratzen dit «...oraingoz». Hitz horrexen atakaren itxaropenari helduta bizi naiz egunotan. Ez dakit Lupek onartuko nauen edo ez eta, onartuta ere, ez dakit neuk hori nahi ote dudan benetan. Haurra bai, hori erabakia dut, haurra nirea izango da, nire semea edo alaba. Gertutik edo urrutitik, ez diot Luperi bakarrik utziko horren ardura. Halakorik ere ez nuen egiazki nahi, baina hortxe da atean kax-kax. Ez dago itzultzerik. Iruditzen zait, gainera, aurpegia ikusten diodanean, hasiko naizela neu ere gainontzeko aita guztiek sentitzen dutenaren antzeko zerbait sentitzen. Itxaropen horixe daukat, bederen, gertakizunak azpian hartu nauen honetan.\nEz dakit kontu zaharren berri, ez naiz sartuko bi gizon basurderen artean gazte garaian gertatutakoaz. Ez ditzaket irudika Senpe eta Joaquin elkarren ferekan. Irudimenak ez dit ematen. Nire aita baino zaharragoak biak, hemen, Baztanen halako lanak hartuta. Ez zuten edukiko bizimodu gozoa.\nIbiliko ziren elkarrekin kontrabandoan, gauezko lanean, mendian gora eta behera, eta uda beroan, iratze lehorretan atsedentzera emanak, edo leize batean guardien zelatan, nabarituko zuen batak bestearen eskua azalean barrura. Nabarituko zuten ez zirela Elizondoko edo Arizkungo gainerako gizonen antzekoak. Eta izerditan blai, batak bestearen usainetan hartuko zuen atsegina. Nor ote bietatik emakumea?\nBiak anker, biak zakar, biak mendikoak. Begietan eta ahotsean eraman uste zuten marka ezkutatzen pasatuko zuten bizimodua. Euren lekuan arrotz, beti zelatan. Senpek nahiago zuen basoa eta mendia Aldazenea baino, eta irudikatzen dut Joaquin, Senperena zaharra bere alboan eutsi ezinik, haragi eta bihotz minetan itoa.\nBadakit, hala ere, Joaquinek hil duela, azkenean, Senperena. Pedro perutarrak egingo zuen hori, Arraiturre inguruan. Beste inon ez da errododendrorik Baztan alde guztian. Hantxe erdi akabatu eta, gero, Senpek egunero ikusten zuen putzuan botata utzi gorpua. Lepoa egingo nuke kontu eskean joan zitzaiola Senpe Joaquini, izokinen gaiarekin, eta oraingo kontuak eta zaharragoak, denak bilduta, gertatu zela gertatu beharrekoa.\nNahastuta nengoen, Txertetxa belarra ugari da bazterretan, baina izokina Chinook motakoa da, eta ez bertakoa, Joaquinek nonbaitetik ekarria. Kanada aldetik, seguru asko. Odolean dakar, berez, arrain horrek hainbesteko metal kopurua. Datorren urtetik aurrera besterik ez da geratuko Baztan ibaian: berak jango ditu beste guztiak, bertako izokin, loina, amuarrain eta ezkailuak. Horiek amaitutakoan, kideak erasotzen eta jaten hasiko da. Ez da giro izango ur hauetan. Izugarri gogorra da izokin mota hori eta arrazoi du Joaquinek, urak apur bat kutsatu eta zikindu arren, gogor eutsiko dio arrain horrek ibaian eta postal turistikoetan.\nKonturatzen naiz, baita ere, Otsoeneko denborak amaitu zaizkidala. Udabeteko hau garairik txarrena da Zorionara itzultzeko. Hondarribiko Golfa eta inguru guztiak turistaz beterik izango dira egunotan. Txapelketa garrantzitsuenak oraintxe izaten dira, makilak hartu eta denak, tak eta tak, balak airera, gainera nori eror dakizkiokeen pentsatzen jarri ere egin gabe. Asesinoak».\nAsesinoak hitza idatzi duenean, eten egin du idazketa. Leonen ondoko gelan, taupada bat entzun du eta Argosek ere egin du intziri mehe bat airean.\nArratsa da Arizkunen eta eguzkia ezkutatzearekin bat, kale eta auzoetako zaratak handitu egiten dira. Ezkilak eta txintxarriak, traktore soinuak, urruneko moto baten durunda... denak egiten dira present egunez ez bezala.\nAzkar jaiki da Damian eserlekutik eta Leonen atea ireki du, aurrez kolpe arin batzuk emanda. Lurrean aurkitu du ahoz gora gizona, besorik gabeko elastiko urdin bat bakarrik gorputzean jantzita. Ez daroa besterik, ez eta sexua ezkutatzen dionik ere.\nLehenengo begiratuan gauza harrigarria etorri zaio burura Damiani, iletsua dela pentsatu du, bere aldean behintzat, guztiz iletsua. Zangoetan, zakilaren inguruan, agerian geratu zaion sabel aldean, sorbalda eta besoetan, bilo bel-beltzak eta ugariak ditu Karrikak. Harritu egin du horrek Damian, eta konturatu da laguna biluzik ikusi gabea zela sekula.\nGero haren begiei erreparatu die: zabalik daude sabaira begira, baina aurpegiko zurbildurak eta, batez ere, ezpainetatik irristatzen zaion apar ugari batek eman diote aditzera lagunak begiekin ez duela ezer ikusten ahal.\nLeon Karrikak ez du erantzuten eta estutu egin da Damian. Ezpainetara hurbildu dio belarria. Bai, arnasa badu oraindik.\nPauso azkarrez hartu ditu atarirako eskailerak eta, handik, Baleztenera. Anbulantziari deitu diote lehenbailehen etor dadin.\nMaria etxekoandreak eta haren alabak lagundu diote Leonengana, baina, gelan aurrera egin baino lehenago, apur batean atean itxaroteko eskatu die Damianek. Ohearen beste aldean botata aurkitu duen pijama galtza motz bat jantzi dio, zela-hala. Orduan sartu dira emakumeak eta burua altxatu diote apur bat Leoni lurretik. Usain itzela dago gelan: gizon izerdituaren usaina. Sukaldetik ura ekartzeko eskatu diote Damiani emakumeek, eta eskertu egin du agindua, berak ez baitaki zer egin behar izaten den hiltzera jarritako gizonekin. Anbulantzia bidean izango da.\nTelefonoa hartu du eskuetan eta Mirariri deitu dio Ziburura. Hirugarren tutuan jaso du Leonen emazteak. Albistea entzun duenean, ea Leon anbulantzian nora eramango duten galdetu du. Ez dakiela, Damianek, Irungo Komarkalera edota Iruñeko Ospitalera. Dakienean deituko diola berriz.\n— Ez dakit, bere gelan zegoen eta zarata bat entzun dut...\n— Bat-batekoa izan al da?\n— Ez, denboralea zeraman gero eta okerrago.\n— Zergatik ez didazu lehenago deitu?\n— Ez naiz ausartu.\n— Mozoloa zara! —eta, klik, eskegi dio telefonoa.\nAnbulantzia atean da, Irunera eramango omen dute, hurbilago geratzen da eta. Erizain batek galdetu dio Damiani nola gertatu den eta honek, morfina hartzen duela esan dionean, «!Me cago en la leche!» batek, egin dio ihes, beste erizain bati agindu baino lehen «Ponle una B12 intravenosa, a toda hostia, que se nos muere».\nJunkal joan da Leonen ondoan anbulantzian.\nDamianek telefono zenbaki bat apuntatu du papertxo batean eta jarraian Balezteneko Mariari eskatu dio mesedea, deitzeko otoi Leonen emazteari zenbaki horretara, eta esateko Irunera eraman dutela, eta ez Iruñera.\nGero, denek alde egin dutenean, ohean etzan da ahoz gora. Astia hartu du konturatzeko, Argosek Leonen ate parean jarraitzen duela etzanda.\nLehenengo gaua du bakarrik Otsoenean, eta azkena.


Ander Gisasola: «Nire irudipena da zineklubok irauten egon garela» | Kultura | Berria\nAnder Gisasola. Kresala zineklubeko kidea\n«Nire irudipena da zineklubok irauten egon garela»\nZinekluben arteko elkarlanerako aukera egon daitekeela iritzita, lehen pausoa ematea erabaki du Kresalak, eta zinekluben topaketa antolatu du estreinakoz. Helburu sinple bezain funtsezkoa du: elkar ezagutzea.\nEz dago argi zenbat zineklub dauden Euskal Herrian. Saiatu dira zerrenda bat egiten, baina oso zaila dela uste du Ander Gisasola Donostiako Kresala zineklubeko kideak. Funtzionamendu indibiduala dute taldeek, eta, oro har, ez dute gainerakoen martxari buruzko ezagutza handirik. Elkarlana ere ez da oso handia. Hori aldatzen hasteko saiakera bat egitea erabaki du Kresalak, eta zinekluben lehen topaketa antolatu du Donostian. Larunbatean izango da, eta, besteak beste, beren esperientzien berri emango dute lau zineklubek. Adituek ere parte hartuko dute.\nLehen aldiz antolatu duzue zinekluben arteko topaketa, zineklubok antzeko arazoak izan ditzakezuela iritzita.\nEz dakit arazo deitzeko modukoak diren, baina zinemara gero eta jende gutxiago joaten da, eta zinema ikusteko modua ere asko aldatu da, eskaera bidezko zerbitzuekin aukerak asko zabaldu baitira. Zinema programatzen dugun guztiok partekatzen dugu diagnosi hori, eta ez dakigu zer egin daitekeen horren aurka, eta topaketan ere horrentzako formula magikorik ez dugu aurkituko seguru asko. Alabaina, ikusten genuen zineklubok ez dugula elkar ezagutzen, ez dakigula lan egiteko zer modu duten besteek, zer arazo dituzten...\nSinergiak sortzen laguntzea da topaketaren helburua?\nAurtengoa lehen pausoa da, eta helburu nagusia da elkar ezagutzea, ikustea bakoitzak zer egiten duen eta komunikaziorako bideak zabaltzea. Apirilean, adibidez, Kresalak, Bilboko Fas zineklubarekin batera, Anxos Fananz zuzendari galiziarra ekarri zuen bere pelikula aurkeztera. Horrelako gauzak egin daitezke, baina ez daukagu ohiturarik. Oso garrantzitsua iruditzen zaigu elkar ezagutzea, bakoitzak zer egiten duen jakitea eta elkarri nola lagundu ikustea, batez ere lan egiteko modu oso ezberdinak ditugula uste dugulako. Azkoitikoek [Gipuzkoa], adibidez, ez dute banatzailearekin harremanik izaten pelikula ekartzeko, udalaren edo aretoko enpresaren bidez egiten dute eskaera, eta galdetzen ziguten nola egiten genuen guk. Errenteriakoek [Gipuzkoa] aipatu ziguten arazoak izaten zituztela pelikula aurkezteko gonbidatuak lortzeko. Beste modu batera egin daitezkeen gauza asko egon daitezke, baina, horretarako, jakin egin behar dugu nola egiten dugun bakoitzak.\nBadakizue zenbat zineklub dauden Euskal Herrian?\nEz, oso zaila da jakitea. Bilaketa bat egin genuen elkarteen erregistroan eta sare sozialetan, zinema, zinea, zineklub jarrita, eta zinemaren erreferentziaren bat duten 30 atera zitzaizkigun Jaurlaritzaren erregistroan. Nafarroan hiru aurkitu genituen, eta Iparraldean ere hiru. Azkenean helbide elektronikoa, telefono zenbakia edo Twitterreko kontu bat duten 35i bidali genien mezua, eta batzuek ez digute erantzun; orduan, ez dakigu benetan zenbatek funtzionatzen duten. Beste elkarte bateko parte diren zineklub eta elkarte pila bat ere badago, sare sozialik eta halakorik ez dutenak: bizilagunen elkarteetan, gaztetxeetan, unibertsitatean... Jende horrengana ere heldu nahi dugu. Esango nuke herri guztietan egon izan dela zinekluben bat, batik bat 1970-1980ko hamarkadan, eta gaur egun ere nik uste dut 60-100 talde egongo direla zinemaz hitz egiteko elkartzen direnak, baina zaila da jakitea.\nAipatu duzu filmak ikusteko aukerak asko ugaritu direla. Zer funtzio betetzen dute zineklubek gaur egun?\nGero, pelikulaz hitz egiteko aukera ematen dute, eta ikusle oso leiala izan ohi dituzte. Kresalak, behintzat, urteen poderioz, komunitate edo familia handi bat egin du.\nGazteengana iristeko zailtasunak dituztela aipatzen dute askok.\nAretoetako joera ere hori da, eta ez dugu horri buelta emateko formularik, baina, adibidez, gauza bereziak eskaintzen direnean, jendeak erantzuten du. Hala ere, uste dut gazte askok ez dakitela zer diren zineklubak, ez dakitela beren herrian badagoen ere. Nire irudipena da irauten egon garela, funtzionatzen zuen formula bat geneukalako, baina ez dela egin gazteei proiektua aurkezteko ahaleginik. Eta jendeak ez badu ezagutzen, ezin da etorri.\nLarunbateko topaketan, lehen zatian, lau zineklubetako kideek mahai ingurua egingo dute.\nElkarren artean ezberdinak diren zineklubak dira: Fas Bilbokoa da, hiri handi batekoa, eta 50 urte daramatza astero pelikula bat jartzen; Iruñeko Lehen Saioa iaz sortu zen, eta berezia da, nerabeentzako saioak antolatzen dituelako; Errenteriako Ozzinemak programazio iraunkorra du, eta Udalarekin akordioa zinema herrian zabaltzeko; Azkoitiko zinekluba, berriz, zineklub txikiagoa da. Mahai inguru horren erdira lau adibide eramango ditugu, baina nahi dugu publikoan daudenek ere beren bizipenak kontatzea, zerbait irekia izatea.\nEguerdian, berriz, Julio Lamaña nazioarteko zineklub eta zinema elkarteen federazioko idazkariaren hitzaldia izango da. Zeri buruz ariko da?\nHau antolatzeko ideiarekin hasi ginenean, pentsatu genuen zinekluben sareek egon behar zutela, nahiz eta guk ez izan. Eta ikusi genuen nazioarteko zinekluben federazioa bazegoela, eta kontakturako helbide elektroniko bat zutela. Eta idatzi egin genien, elkartzeko ideia genuela eta topaketa horretan zer konta genezakeen galdetuz. Julio Lamañak erantzun zigun, idazkari nagusiak, oso ideia ona zela eta edozertarako laguntzeko prest zegoela esanez. Katalana da, baina Hego Amerikan bizi da, eta kasualitatez irailaren 14an Katalunian egongo zela esan zigun, eta etorriko zela parte hartzera. Izugarrizko zortea izan dugu. Nahi zuena kontatzeko esan genion.\nArratsalderako, berriz, banatzaileak gonbidatu dituzue topaketara.\nZinekluben beharretako bat pelikulak lortzea da. Telefonoz eta posta elektronikoz asko ezagutzen dugu elkar, baina aurrez aurre gutxi, eta iruditzen zitzaigun banatzaileentzat ere interesgarria izan zitekeela, sare bat sortzen badugu, bezero potentzialak izango garelako. Hauek etorriko dira: Bartzelonako Noucinemart, eta horiek, zinema banatzeaz gain, D'A izeneko festibala ere badute; El Sur Filmsekoak ere Bartzelonakoak dira, eta pelikula oso izkinetakoak banatzen dituzte, oso interesgarriak, zirkulu komertzialetatik oso kanpora geratzen direnak; Surtseykoak Madrilgoak dira, eta batez ere film europarrak eta bikoiztu gabeak banatzen dituzte. Euskal Herriko bi banatzaile ere izango dira: Banatu Filmak eta Atera Films.


2016-03-15 @ 19:30 - 21:00\nMikelazulo K.E., Beheko kalea 4\nDokumental proiekzioa: " Crudo paraíso" https://youtu.be/CesUhXhPnxM http://ekozinemaldia.blogspot.com.es/\nZergatik euskaraz? Eta zergatik ez?\n2016-03-05 @ 17:00 - 21:00\n"Euskara munduan beste ahotan" dokumentalaren proiekzioa Hizkuntzaren erabileraren inguruko solasaldia. Dinamizatzaileak: Borja (AEK) eta Aitzol Iñigo Asensiok euskal hiztunak topatu ditu mundu osoan, eta euskararekiko duten loturaren nondik norakoak jaso ditu 'Euskara munduan besteen ahotan' dokumentalean. Iñigo Asensio. Komunikatzailea ia arlo guztitan, ekintzailea, musikaria eta ameslaria. Nire proiektuak kontatu eta zureak entzuten ditut. Liante bat naiz, eta era berean, mila kontutan liatuta nabil. Egunak 24 ordu baditu, gauza asko egin ditzakezu zure bizitzan. https://vimeo.com/user12571154\n2016-02-27 @ 10:00 - 12:00\nKultura Beti biharko uzten den eztabaida http://burujabetzarenhariak.eus/\nIxiar Rozas irakurraldi-performancea eskeiniko du bere liburuan oinarrituta. Ekaitzaren aurreko instantean beltzuria hitza ahoratu eta kanporatzen den unearekin hasten da Beltzuria (Pamiela, 2014) liburua. Ahotsaren espazio estetiko eta politikoaren inguruko gogoeta den lanak, narratiba, poesia eta saiakera tonua erabiltzen ditu. Batzuetan dokumental baten eszenen modura, besteetan pieza eszeniko gisa antolatua, irakurketa honetan liburuko testuak, lengoaia, irudia, ahotsa eta soinutik abiatzen naiz haien aukera ikus-entzunezko eta performatiboetan bilatzeko. Ixiar Rozas (Lasarte-Oria, 1972) idazlea eta dramaturgoa. Urte batzuk daramatzat ahotsa, gorputza…\n2016-02-20 @ 19:30 - 21:00\nBi ikusentzuteko: “Maddi eta Patxi” eta “Lamierrekan” Arrate Fernandez eta Joseba Aritznabarretak zuzenduak. Idazle baten olerki errezitatua (Ainara Maiak). Euskal kantugintzan aritzen diren "Pottoka &Skortz" musika folk akustikoa.\n2016-02-18 @ 19:00 - 21:00\nIgor Meltxorrekin solasaldia PNVren kudeaketaren inguruan (liburu aurkezpena )\n2016-02-14 @ 10:00 - 13:00\nAmodioari, sexualitateari eta horren inguruko harremanei buruzko solasaldia. Gurekin egongo da Mari Luz Esteban, liburuaren idazlea. http://www.pikaramagazine.com/2012/02/mari-luz-esteban-maitasunaz-egin-daitezke-sakrifizioak-baina-beti-izan-behar-dute-aldi-baterakomendebaldeko-kulturan-maitasuna-eta-emozioak-ulertzeko-moduaren-arabera-eraikitzen-dira-gizartea-e/\n2016-02-13 @ 19:30 - 21:00\nKontzertu-errezitaldia eskainiko dute Bide Ertzean taldeak eta Metrokoadroka kolektiboak (Poesia Uneak· ekimena). Emanaldiak Joxan Artzeren poemak ditu oinarri. Elkar argitaletxeak plazaratu berri du DVD formatuan https://www.youtube.com/watch?v=M2AElZpNqk4\nITU bandak poesia musikatua\n2016-01-31 @ 19:00 - 21:00\n“Poesia uneak” ekimenaren baitan, hainbat errezitaldi antolatu ditu Mikelazulo kultur elkarteak urtarrila eta otsaila bitartean. Lehena urtarrilaren 31n, igandea, izango da 19:00etan elkartean bertan. ITU bandak Lekore literatur aldizkariaren 0.zenbakiaren aurkezpena egingo du. Zenbait bandakidek aldizkariko testuak oholtzaratuko dituzte musikaz lagunduta. http://herribizia.errenteria.eus/2016/01/28/errezitaldiak-izango-dira-urtarrila-eta-otsailean-mikelazulo-elkartean/\nEz naiz abertzalea, independentista naiz\n2016-01-14 @ 19:00 - 21:00\n“Ez naiz abertzalea, independentista naiz” hitzaldia Unai Apaolazak (Lapiko kritikoa kolektiboko kideak).


Musika eskolako berogailu-sistema berritu du Udalak - Orio - Karkara.eus\nMusika eskolako berogailu-sistema berritu du Udalak\nKarkara 2018-09-06 09:43\nUdako oporraldia aprobetxatuta, aldatu egin du Udalak musika eskolako berogailu-sistema. Orain arte berogailu elektrikoak zeuden musika eskolan eta Danbolineko zuzendaritzaren aspaldiko eskaria zen horiek aldatu eta sistema egokiago bat jartzea.\nAbuztuan egin da egokitzapena: elektrikoaren partez, gas bidezko instalazioa jarri du Udalak eta kondentsazioko galdara bat ere instalatu du. Sistema berria erosoagoa da erabiltzaileentzat eta, horrez gain, askoz efizienteagoa da energetikoki.\nInstalazio osoaren kostua 26.998,78 eurokoa izan da, honela desglosatuta:\nGasaren instalazioa ‘Instalaciones Palacio’ enpresak egin du eta 3.541,67 euroko kostua izan du (BEZa barne).\nBerogailu berrien instalazioa, berriz, Fojansak egin du eta 23.457,11 euroko kostua izan du (BEZa barne).


Leioa hasi da martxoaren 8a ospatzen - leihoa.info\nLeioa hasi da martxoaren 8a ospatzen\n06 de marzo de 2019 adminLeioa, Entrada, Uncategorized\nUrtero bezala, Leioako Udalaren Berdintasun sailak egitarau berezia prestatu du martxoak 8, Emakumearen Nazioarteko Eguna, ospatzeko.\nOhiko kontzentrazioa egingo da martxoaren 8an, ostiralean, Bulebarrean eguerdiko 11:00etan, horretaz gain hainbat ekintza izango dira egunaren aurretik zein ostean.\nOspakizunak astelehenean hasi ziren, arratsaldeko 17;00etan, Kultur Leioaren prentsa aretoan, Tailerra egon zen seme-alaben eta genero indarkeriaren inguruan, eta hala izan ez dadin zeintzuk izan daitezkeen gakoak.\nGaur, martxoak 6, asteartea, Andrak emakumeen elkartearen bazkaria izango da.\nBihar, antzerki saioa egongo da, arratsaldeko 19:00etan, Kultur Leioaren Auditorioan: «Sin huella del delito», Kafe Huts taldearen antzezlana.\nMartxoaren 8an, Nazioarteko Emakumeen Egunean, ohiko konzentrazioa egongo da Iparragirre kaleko Bulebarrean, goizeko 11:00etan.\nMartxoaren 9an, larunbatean, arratsaldeko 15:30ean, futbola egongo da, Sarrienako futbol zelaietan, Leioako Emakumeak taldea Hernaniko Emakumeen aurkako partidua jokatuko delarik. Sarrera doakoa izango da. Eta 18:30ean II Emakumeen Martxa egingo da, irteera Bulebarrean izango delarik. Martxa Sokolé barukada feministak girotuko du. Parte hartzaileei kamiseta eta linterna emango zaizkie. Eta bukaeran txokolatada egongo da.\nHurrengo hitzordua, martxoaren 11n, astelehenean, ikastetxei zuzenduta dago. Txotxongiloak egongo dira, hezkidetza lantzen duen «Koloreak» lana ikusi ahalko delarik.\nBestalde, martxoaren 13an, arratsaldeko 17:30ean hasita, Kultur Leioaren Prentsa aretoan, hitzaldia egongo da, Aitziber Aguinagalderen eskutik. Gaia, honakoa: «Nola jarri bizitza erdigunean? Ekonomista feministaren oinarriak». Haurtzaindegi zerbitzua egongo da, lehen eskatzen bada berdintasuna@leioa.net posta elektronikoan.\nAzkenik, Udalaren Beridintasun Sailak Martxoaren 8aren bueltan prestatutako ekitaldiekin amaitzeko, berdintasunari buruzko liburuen erakusketa egongo da zabalik hilaren 15etik 31ra bitartean Kultur Leioaren Liburutegian.\n»¿Qué está pasando con las ayudas al alquiler para jóvenes?», se pregunta EH Bildu\nEl Ayuntamiento dejará de pagar por utilizar Mendibile Jauregia


«Baterako bi hautagiren arteko lehia ekiditeko» eskatu dute Ipar Euskal Herriko hainbat militante abertzale ezagunek | Basque Country | Naiz\n«Baterako bi hautagiren arteko lehia ekiditeko» eskatu dute Ipar Euskal Herriko hainbat militante abertzale ezagunek\nIpar Euskal Herriko agertoki politikoan esanguratsuak diren 24 ordezkari abertzaleek uztailaren 17an gauzatuko den Euskal Hirigune Elkargoko lehendakari berriaren hautaketaren inguruko iritzi artikulu bat argitaratu dute. Biak ala biak Batera dinamikaren bultzatzaile izan ziren Alain Iriart eta Jean-Rene Etchegarayren arteko norgehiagoka ekiditearen alde agertu dira.\nHaritz Larrañaga|02/07/2020 Updated at:\nJean-Rene Etchegaray eta Alain Iriart dira Euskal Elkargoko lehendakari izateko hautagai nagusiak. (Bob EDME)\nIpar Euskal Herriko agertoki politikoan esanguratsuak diren 24 militante abertzalek uztailaren 17an gauzatuko den Euskal Hirigune Elkargoko lehendakari berriaren hautaketaren inguruko iritzi artikulu bat argitaratu dute.\nBere hautagaitza aurkezteko «gogoeta aktiboan» dagoela aitortu zuen joan zen astean Hiriburuko auzapez den Alain Iriartek "Mediabask" hedabideari eskainitako elkarrizketaren bidez. Bestalde, gaur gaurkoz bere asmoen berri eman ez badu ere oso litekeena da Euskal Elkargoko jarduneko lehendakaria den Jean-Rene Etchegarayk ere bere burua aurkeztea karguan jarraitzeko.\nEdonola ere, norgehiagoka horretan Batera dinamika bultzatzen duten bi hautagai izatea ekidin daitekeela uste dute agiriaren sinatzaileek.\nBesteen artean, Mixel Berhokoirigoin bakegile, Jakes Abeberri abokatua, Xabi Larralde ezker abertzaleko ordezkaria, Beatrice Molle kazetaria edo Daniel Derguy preso ohia bezalako pertsona ezagunek sinatu dute Ipar Euskal Herriko hedabideetan argitaratu duten idatzia.\n«Baterako bi hautagaien arteko lehia ekidin dezagun» goiburua duen iritzi artikuluan honela laburbiltzen dute lehendakari gaien arteko desberdintasuna: «Euskal Hirigune Elkargoaren Lehendakariaren hautatzeko bi buruzagiren arteko lehia batera buruz abiatzen ari gara.\nAlain Iriart, auzapez abertzalea, zeinaren proiektua azkarturik atera baita herriko bozetatik eta bere kudeatzaile gaitasuna frogatu duena Hiriburuko Herriko Etxean, eta Jean-Rene Etchegaray, Iparraldeko hiri nagusia den Baionan berriz hautatua, eta Iparralde mailako lehen instituzioaren sortzeko lan erabakigarria egin duena».\nFamilia politiko oso desberdinetako bi hautagai izan arren, «azken urte hauetan Bateraren dinamikan azkarki parte hartu duten bi hautetsi» direla ohartarazten dute gutunaren sinatzaileek, eta ondorioz, norgehiagoka ekidin beharko litzatekeela iritzi diote, zeren «Jean Rene Etchegarayren eta Alain Iriarteren arteko gatazka bat ez litzateke on Euskal Herriarendako».\nErronkak eta hautagaitza\nAgiria sinatzen duten 24 abertzaleek Euskal Elkargoak maila lokalean zein globalean dituen erronka nagusiak oroitarazten dituzte. Hala nola, sinatzaileen irudiz, 2017ko urtarrilean sortu zen Euskal Elkargoaren oinarriak sendotzea, Baterari lotutako gaietan aitzinatzea (batez ere euskarari dagokionean), eta «gatazka konpontzeko prozesuaren desblokeatzea» dira aurrera begirako erronka estrategiko nagusiak.\nMaila zabalago batean, «krisi globalaren testuingurua» nabarmentzen dute eta eremu horretan datozen urteetan aurre egin beharko zaien erronken artean bi gai nagusi aurkezten dituzte, batetik aldaketa klimatikoa eta bestetik Covid-19ak eragindako krisi ekonomikoa.\nAmaitzeko, Jean-Rene Etchegarayk egin duen ibilbideari esker lortu duen legitimotasuna zein Alain Iriartek irudikatzen duen esparru politikoa ordezkatuak izatearen garrantzia azaltzen dute agiriaren sinatzaileek: «Gure iduriko, ‘hiru urteko kargualdi erdi’ hori bururaino segitzeko legitimotasun osoa badu (Etchegarayk). Bestalde, ezkerreko ideia abertzale eta ekologistak Iparraldeko paisaia politikoaren errealitate garrantzitsu eta bazterrezin bilakatu dira. Ondorioz, zor zaien heinean ordezkatuak izan behar dira Euskal Elkargoaren instantzietan. Segur gara hori dela Historiaren zentzua eta jokabide arduratsuena, Euskal Herriak heldu diren urteetan agertuko diren alimaleko desafioei molde eraginkorrean buru egiteko ahala ukan dezan».


Mikel Markez eta Pako Aristi, Benito Lertxundiren jakinduriaren bila - GARA\nMikel Markez eta Pako Aristi, Benito Lertxundiren jakinduriaren bila\nPako Aristi idazleak, Mikel Markez abeslariak eta Ainara Gorostitzu kazetariak irabazi dute aurten Elkar argitaletxeak eta Debako Udalak antolatzen duten Tene Mujika beka. Aurkezturiko lanen kalitatea dela-eta, sari bikoitza banatzea erabaki du epaimahaiak; bata Gorostitzuri, eta bestea Aristi eta Markezi, elkarrekin aurkeztu baitziren.\nBenito Lertxundi abeslariari buruzkoa eta Euskal Herrian bizi diren etorkinei buruzkoa izan dira Tene Mujika bekak saritu dituen bi proiektuak. Bata, «Benito, plazer bat izan duk», Mikel Markez abeslariak eta Pako Aristi idazle eta kazetariak aurkeztu zuten. Biek Lertxundirekin izandako hamaika solasalditan oinarritzen da lana. Bestea, «EtorkiZUnak», Ainara Gorostitzu kazetariak aurkeztu zuen, hainbat etorkinen egoeraren gaineko analisia izango dena.\nAristik eta Markezek Lertxundirekin afal eta bazkalosteko solasaldi ugari egin dituzte urte askotan. Hala, une horietan esaten zituztenak gordez liburu forma ematea bururatu zitzaien. «Benitorengana hurbilketa bat izango da», azaldu zuen Aristik, «gure baitatik hasita, Benitorengana iristeko zubiak eskaini nahi dizkiogu irakurleari».\nBenito Lertxundi Euskal Herriko memoria politikoa eta artistikoa dela diote Aristik eta Markezek. «Benitoren pentsamendua ez da zimeldu. Jakintzat duena zalantzan jartzen du, desikasiz datorrela jakinduria dio Benitok», azaldu zuen Aristik.\nEgingo duten liburua ez da galdera eta erantzunez betea izango, ordea, «gogoeta askearen abentura bat izango da liburua», haren testigantza eta gogoetak modu literario batean jaso nahi baititu lanak. Jasotako hausnarketak eta ideiak ez dira gaika sailkatuko, pasartez pasarte, naturaltasunez eraiki nahi baitute kontaketa.\nProiektua burutzeko hilabetean behin afari edo bazkaria egiten zuen hirukoteak, eta 50-60 orduko grabaketak atera ziren hortik. Testua transkribatuta, laurehun folio inguru idatzi dituzte abeslariaren eta idazlearen artean. Lana bien artean egin izana eskertu zuten bi egileek, atzo esan zutenez.\nEgungo errealitatearen isla\nAinara Gorostitzuk gaur egungo gure errealitateari buruz hitz egingo du bere proiektuan, «EtorkiZUnak» izenekoan, nahiz eta agian liburuaren izena ez den hori izango. Inguruan ditugun etorkinen egoeraren gaineko azterketa izango da. Horretarako, profil ezberdinetako hamar biztanlerekin (bai Euskal Herrikoak, bai etorkinak) elkarrizketak egingo ditu.\n«Gelditu eta ingurunea begiratzeko beharretik» sortu zen proiektua, autobus bidaia batean. «Gaur egungo ingurunea etorkinek osatzen dute», azaldu zuen ataundarrak. Bere ustez, fenomenotzat daukagu oraindik immigrazio hori, ez errealitatetzat, eta halakoa dela dio.\nEgitasmoa osatzeko elkarrizketa sakonak izan ditu hamar pertsonekin. Batzuk burutuak ditu jadanik, beste batzuk erabaki gabeak, eta baten batek alde egin du Euskal Herritik harekin hitz egin ahal izan baino lehen. Horien artean emakume marokoar baten kasua azaldu nahi izan zuen kazetariak. 22 orduz lanean egon ondoren, gelditzen zitzaizkion bi ordu horiek elkarrizketa egiten igarotzen zituen emakumeak, bere historia norbaitek idazteak izugarrizko ohorea eta poza sortzen baitzion.\nElkarrizketatutako pertsona bakoitzak galdera berdinei erantzungo die: herrimina sentitzen ote duten, familia faltan botatzen ote duten eta Euskal Herriko bizimodura moldatzea nolakoa izan zen, adibidez.\nTene Mujika sariak Ramon Olasagasti edota Imanol Murua egileak saritu ditu, besteak beste. Olasagastik mendian hildako euskal mendizaleei buruzko liburua aurkeztu zuen («Mendiminez», 2005) eta Muruak, EAJ, PSE eta Batasunaren arteko elkarrizketei buruzkoa («Loiolako hegiak», iaz kaleratua). Aurten saritu diren bi proiektuak 2012an kaleratuko ditu Elkar argitaletxeak.


Euskalduna Jauregiak "Homo Curiosus" ekitaldia jasoko du abenduaren 14an - Deia\nEuskalduna Jauregiak "Homo Curiosus" ekitaldia jasoko du abenduaren 14an\nOdisea telebista-kateak eta Muy Interesante aldizkariak Bilboko Udalaren laguntzarekin sortu dute ekitaldia\ndeia.eus 17.12.2019 | 19:46\nBilbok "Homo Curiosus" ekitaldia hartuko du. Bilboko Udalak\nBilbok "Homo Curiosus" ekitaldia hartuko du.\nBILBO. Bilboko Euskalduna Jauregiak "Homo Curiosus" izeneko zientzia-dibulgazio ekitaldia hartuko du hilabete honetan, abenduaren 14an. Bertan, gaian adituak diren hainbat profesionalek euren ikuspuntua emango dute bogan dauden gaiei buruzko eskainiko dituzten hitzaldietan.\nDibulgazio-jardunaldia doakoa izango da, eta familiarekin joateko antolatu da. Euskalduna Jauregian egingo da abenduaren 14an, larunbata, eta egun bakarrean zientzia-arloko dibulgatzaile ospetsuen hogei hitzaldi entzun ahal izango ditugu egun bertan, besteak beste, klima-aldaketari, etorkizuneko elikadurari, adimen artifizialari edo robotei buruzkoak. Hitzaldien aurretik, nazioartean arrakasta duten zientzia- edo teknologia-dokumentalak ikusi ahal izango ditugu.\nEra berean, hitzordura animatzen diren pertsonek esperientzia praktiko eta hurbiltzaile ugari izango dituzte ekitaldirako beren-beregi diseinatu diren hitzaldietan.\nBilbo, horrela, zientziaren eta teknologiaren bideak aztertu nahi dituzten pertsonentzako erakar-gune izango da. "Homo Curiosus" ekimenean, azken hilabeteetan hirian antolatu diren beste ekitaldi interesgarri batzuen lekukotza jasoko da.\n"Homo Curiosus" ekitaldiaren testuinguruan, Gazte Zientzialariak Sariak lehenengo aldiz banatuko dira Guggenheim Museoan. Sarien bidez, oraindik ere emakume gutxien dituzten alor eta diziplina zientifikoetako emakume zientzialari gazteen lana ikusarazi eta aitortu nahi da (energia berriztagarrien ikerketa, robotika, nanoteknologia, adimen artifiziala, lurraren zientziak, espazioko ikerketa eta ikerketa, garapen eta ikerkuntza ekintzailea).


2018ko abuztuaren 15a, asteazkena | Ordua Euskal Herrian 13:07:53\nItsasoa izan da ehunka eta ehunka urtetan Euskal Herri atlantiarreko gizartea mugitu duen uztarria. Arrantza eta merkataritzari eusteko ikaragarrizko jendetzak lan egiten zuen: ontzigileak, errio-arotzak, ainguragileak, iltzegileak, garraiorako mandazain eta itzainak, gurdigileak, perratzaileak, sagardogileak, eskribauak, kalamua lantzen zuten baserritarrak, baso-mutilak... Itsasoko gorabeherak zekarren bezala zeraman aberastasuna. Baserria bera ere, geuk egun ulertzen dugun eran, ekonomia honen ondorio zuzena da. XVI. mendean arrantzari eta batez ere merkataritzari loturiko gizarte aberatsaren premiei erantzuteko jaio zen. Hura gabe, Kantabria edo Asturiaskoen antzeko etxetxoak izango genituzke gure mendi eta haranetan.\n"Basotik itsasora" erakusketa antolatu dute Pasaiako Albaola eta Izurako Haize Berri elkarteek. Lehena gure kulturaren adierazle nabarmenenetakoak diren garai bateko ontziak eraikitzera emana da. Baxenabartarrak medio handik eskuratzen omen dituzte langintza horretarako nahi eta nahiezkoak dituzten haritz tzarrak. Azkenekoa haritz ipurdi bat hustuz egindako kanoa tankerako ontzia da. Gezurra badirudi ere duela mila pare bat urte erromatarrek aipatzen omen zituzten euskaldunen gisa honetako ontziak. Gaur egun, hala ere, bi mila urteko teknikak gauzatzeko arotzak topatzea baino nahiko enbor aurkitzea askoz ere zailagoa izango dela iruditzen zait. Itsasoko bizimoduarekin batera galtzen baitoa baserria eta mendiko lanei lotutakoa.\nAtentzioa eman zidan kanoaren uretaratzeak: baserritar idi-pare dotoreak zeraman bost metrotik gorako ontzia, gurdi motza eta lera tipi baten gainean arrastan. Garai batean, errioetan gorako itsasoarekin batera idi-pare multzoek ontzi galantak itsasoratzen zituztenean bezala. Baserria eta itsasoa bat. Baserriari teilatua ematen zaioneko tranpalea edo ostrokoa deitutakoaren antzeko bedeinkazio paganoa ere bazeraman ontziak mutur-muturrean, erramu arbasta dotorea.


Zentzumenak laborategian - ZientziaEus\nGetariako txakolina, Idiazabal gazta, Arabako Errioxako ardoa...; besteak beste, zentzumenen bidezko analisiek ziurtatzen dute beren kalitatea. Zentzumenen bidezko analisiak oso laborategi berezietan egiten dira.\nGetariako txakolina, Idiazabal gazta, Arabako Errioxako ardoa... berme-marka duten hainbat elikagai aurkitu daiteke merkatuetako apaletan. Guztiok ezagutzen eta estimatzen ditugun produktu horiek: jakina, kalitate-maila handiaren adierazle dira.\nBaina jatorri-izendapen edo kalitate-bereizgarriarekin saltzen diren produktuek ekoizpen-baldintza zorrotzak bete behar izaten dituzte, eta kalitate-kontrol zehatzak gainditu. Produktuei egiten zaizkien analisiek eskaintzen dute kalitatearen bermea eta, beste analisi batzuen artean, zentzumenen bidezko analisiek ziurtatzen dute berme-marka duten produktuen kalitatea.\nZentzumenen bidezko analisiak oso laborategi berezietan egiten dira. Horietako bat Gasteizen dago, Euskal Herriko Unibertsitatearen Farmazia Fakultatean.\nZentzumenen bidezko analisiak jatorri-izendapena duten produktuen kalitate-maila kontrolatzeko egin ohi dira, baina beste hainbat helburu ere izan ditzakete.\nHelburu bat edo beste izan, zentzumenen bidezko analisiak metodologia zehatz eta zorrotzaren arabera egiten dira. Aztertuko den produktu bakoitzak berariaz garatutako metodologia izan behar du. Euskal Herriko Unibertsitateko Zentzumen Analisiaren Laborategian Idiazabal gaztaren eta Arabako Errioxako ardo beltz gaztearen analisiak egiteko metodoak garatu dituzte, eta, une honetan, upelean ondutako Arabako Errioxako ardo beltzaren, Bizkaiko eta Arabako txakolinen eta Euskal okelaren analisi-metodoak garatzen ari dira.\nTalde honek duela urtebete ekin zion euskal okelaren zentzumenen bidezko analisia egiteko metodologia lantzeari. Metodologia prestatzea lan neketsua da. Dastatze-prozesuaren xehetasun guztiak zehaztu behar dira.\nMetodologiaren helburua da dastatzaile guztiek modu berean eta erreferentzia berdinekin zentzumen-analisia egitea.\nJende askoren parte-hartzea eskatzen du zentzumen-analisiak, eta, askotan, sektorearekin zerikusia duten pertsonek parte hartu ohi dute dastaketa-taldeetan. Marcelino Unzalu harakina da, eta okela-dastatzaile izateko prestatzen ari da.\nPertsona hauek dastatzaile-taldeetan parte hartu ahal izateko hautaketa-frogak egingo dituzte. Orain arte, Euskal Herriko Unibertsitako Laborategi honetan 48 pertsonak dastatze-diploma eskuratu dute, baina, metodologia berriak ikertzen eta garatzen ari direnez, dastatzaile-beharra gero eta handiagoa da.\nEdozein pertsona, ordea, ezin da dastatzaile izan. Trebakuntza beharrezkoa da, eta berezko ezaugarri batzuk ere izan behar dira. Dastatzaile-hautagaien ezaugarriak ezagutzeko, laborategiak hainbat froga egiten dizkie.\nHautaketa-frogak gaindituz gero, trebakuntza-ikastaroa egiteko aukera izango dute hautagaiek, eta, etorkizunean, Euskal Herriko zentzumen-analisiaren laborategiaren dastatzaile-taldeetan lan egin ahal izango dute.


Elkartegiak eta Industrialdeak: Errentamendurako dirulagunza - Bizkaia.Eus\nElkartegiak eta Industrialdeak: Errentamendurako dirulagunza\nEskabidea aurkeztean okupatutako industri pabilioien edota bulego-moduluen 2018/10/1etik 2019/09/30era bitartean sortutako errentamendu-gastuak.\nDiru-laguntzaren zenbatekoa sinatutako errentamendu-kontratuan ageri den hileko prezioaren % 50erainokoa izango da, komunitate-gastuak eta BEZa alde batera utzita eta diru-laguntza lortzeko beharrezko baldintzak betetzen direla egiaztatzen den unetik kalkulatuta.\n2014/09/30 eta gero Azpiegiturak S.A.M.P.rekin errentamendu-kontratua sinatu duten enpresaburu indibidualek eta enpresek.\nErrentamendu-prezioaren diru-laguntzak jasotzeko eskubidea izateko baldintzen artean (gutxienez, horietariko bat bete behar da) honako hauek daude, besteak beste: kalitatearen arloko edo ingurumenaren kudeaketaren arloko ziurtagiriak edukitzea, edo emakume eta gizonen arteko paritatea enpresaren botere- edo ordezkaritza-eremuetan, enpresan berdintasunerako planak garatzea, eta desgaitasuna duten pertsonak plantillara sartzea.\n2019ko martxoaren 30etik irailaren 27ra arte (13:30ean).\nEkonomi eta Lurralde Garapena Sustatzeko Sailaren bulego birtualaren bidez aurkeztuko beharko dira. Horretarako sinadura elektronikoa izan behar da(Izenpe, DNIelektronikoa, etab.), Bizkaibai zerbitzuan alta emanda egotea, edo B@kQ ziurtagiri elektronikoa erabili; azken hau Orueta Apezpikuaren kaleko 6an eska daiteke.\nPrograma laburpen-fitxa (90 KB)\nForu Dekretua 25/2019 (1,41 MB)\nEnpresari atxikitako langileen zerrenda (111 KB)\nErantzukizunezko adierazpena (62 KB)\nNola justifikatu? (326 KB)\nJustifikazio kontua (104 KB)\nEnpresaburu indibidualak, errentamendu-kontratua sinatu badute Azpiegiturak SAMP entitatearekin eta gainerako betekizunak betetzen badituzte


Arratia: Santa Ana eta San Joakin\nIrakurgaiak eta bertsoak euskeraz.\nMezea Ipiñako Santiago parrokian goizeko 11:30etan.\nZorionak aitita amama guztiei!\nAgur zuri Joakin,\nagur, santa Ana,\nhurrengo jai dana:\nbioi gure otoitza,\nohore ta fama!\nZuen bion frutua\nAndra Mari umea\nbera zuen saria,\nMaria grazi osoz\nOtoi zu, san Joakin,\notoi, santa Ana,\ngaur egungo kristinau\nJESUSEN AITITA AMAMAK\nAtzo Santiago Apostulua, gaur Santa Ana eta San Joakin, badoaz aurrera, astiro astiro, gure Ipiñako jaiak.\nJaungoikoaren Semea Nazareteko familia baten bizi da; eta familia hau izango da Jesusentzat pertsona lez heltzen joateko eta Jaungoikoaren Seme izaten ikasteko eskolarik onena. Familia horrek adar asko ditu, eta gaur Mariaren gurasoak ditugu gogoan.\nOspatu daigun Eukaristia hau familia giroan. Ana eta Joakin, eta gure herriko hainbat guraso eta aitita amamagaitik eskerrak emonaz, bizia eta fedea emon euskuezalako.\nHasi dagigun, Eukaristia abestuz\n"Zein gozo ta eder dan."\nSenideok: Nazareteko Jesus familia baten jaio eta hazi zan. Bere aitita amama ditugu gaur gogoratzen. Gu, sarritan, ez gara bizi Jaungoiko Aitaren seme-alaba jator lez. Horregaitik, autortu daigun gure pekatua:\n- Jesus Jauna, familia bati esker, gizon izaten ikasi zenduana. ERRUKI, JAUNA\n- Jesus Jauna, gure familietako maitasunik eza ikusten dozuna. ERRUKI, JAUNA.\nSir 44, 1. 10-15:\nEntzun dagigun Itun Zaharreko fededun batek egindako kantua. Gizon emakumeen ontasuna da gaia, eta gure arbasoak goratzera dei egingo deusku.\nErantzun-Salmoa: 131. Salmoa\nSustrai bako landareak ez dau iraungo. Familia dogu gizakion sustraia. Esker onezko izan gaitezen, beraz.\nGure alde entzungo deutsagu Jesusi ebanjelio honetan. Zorioneko deitu deusku, Bera ezagutu dogulako.\nGoratu dagigun Jauna, zutunik, "Aleluia" abestuz.\n- Elizaren alde: Kristoren familia osotzen dogunok, gizarte apurtu eta zatitu honetan batasun eta maitasun testigantza emon daigula. ESKATU DEIOGUN JAUNARI.\n- Giza familia osoaren alde. Jesusek mundura ekarri dauan bakearen doea emon deion. ESKATU DEIOGUN JAUNARI.\n- Euren familiatik urrunduta dagozanen alde, aberria itzi eta urrun joan beharra izan daben familien alde, sufritzen eta beharrizanean aurkitzen diran familien alde: Aurkitu dagiezala gugan eta euren inguruko pertsonengan behar dituen laguntza eta maitasuna. ESKATU DEIOGUN JAUNARI.\n- Ipiñako gure parrokiaren alde, gure arbasoak baloratu eta zaindu dagiguzan, eta eurek emondako bizia eta fedea aurrera eroan dagiguzan. ESKATU DEIOGUN JAUNARI.\nSenideok, urten dagigun elizatik. Poz orduetan eta ezbeharretan, beti, alkartuta bizi gaitezala, alkarri lagunduz eta poza emonez.\n"Aingeru batek Mariari... "\nEgin daigun gizon ospetsuen goraipamena,\ngure arbasoena, belaunez belaun\nEz, ordea, gure arbasoak, gizon zintzoak;\neuren egintza zuzenak ez dira ahaztu.\nHareen ondasunak ondorengoengana pasatzen dira,\neuren ondarea seme-alabengana.\nHareen seme-alabek leial gorde dabez itunak,\nondorengoek ere bai eurei esker.\nBetiko iraungo dau hareen ondorengotzak\neta euren ospea ez da desagertuko.\nHareen gorpuak bakean dagoz hilobiratuta\neta gizaldiz gizaldi bizi da euren izena.\nHareen jakinduriaz berba egingo dabe nazioak\neta hareen gorespena aldarrikatuko herri-batzarrak.\n«Jaiki, Jauna, zatoz zeure egonlekura,\nJantzi bitez zure abadeak salbamen-indarrez,\nekin poz-oihuka zure fededunek.\nez bota zeure aurretik zeuk aukeraturiko erregea!»\nAldi haretan, Jesusuek esan eutsen ikasleei: “Zorionekoak, ostera, zuen begiak, ikusten dabelako, eta zuen belarriak, entzuten dabelako. Benetan dinotsuet: profeta eta zintzo askok ikusi nahi izan eban zuek ikusten dozuena, baina ez eban ikusi, eta entzun zuek entzuten dozuena, baina ez eban entzun».\nIpuin bat: Amamaren arkatza\nItxi eidazue ipuin bat kontetan. Amama eskutiz bat idazten egoan eta lobak itaundu ei eutson:\n-Gu bioi gertatuko zeozer idazten zabiz? Ni ete naz protagonista historia horretan?\nAmamak, idazteari itxi, irribarre egin eta erantzun eutson: Bai, zuri buruz nabil idazten. Baina erabiltzen ditudan berbak baino garrantzitsuagoa da erabiltzen dodan arkatza. Zu ere, handia izatean, bera lako izatea gura neuke.\nUmeak, lobak, harrituta, holan esan eban: Zer dauka apartekorik arkatz horrek bada? Danon bardina da-eta!\nEta amamak: Gauzak ikusteko moduan dago kakoa! Baditu bost gauza, mantentzen dituzun neurrian, munduan bake-emakume egingo zaituenak.\nBata. Gauza asko egin daikezu, baian ez ahaztu inoiz esku bat dagoela zure urratsak gidatzen. Esku horri guk Jainkoa deitzen deutsagu, eta beti eroango zaitu bere asmorantza: gizaki zorionekoak, besteen senideak.\nBigarrena. Batzutan egiten nabilen hori itxi behar dot eta punta zorroztu. Arkatzak zeozer sufriduko dau. Zuk ere min batzuk sufritu beharko dituzu, pertsona hobea egingo zaituenak.\nHirugarrena: Arkatzak beti itxiko dausku borragoma erabiltzen txarto dagoena borretako. Ulertu eizu: egin dogun zeozer zuzentzea ez da berez txarra, beharrezkoa da justiziaren bidetik ez aldentzeko.\nLaugarrena: Arkatzean garrantzitsuena ez da egurra edo kanpoko marrazkia, barruko grafitoa baino. Zaindu eizu beti zure barrukoa, zure espirituan gertatzen dana.\nAzkena, bosgarrena. Beti ixten dau marka bat. Jakitun egon zaitez, bizitzan egiten dozun danak itxiko dau bere traza. Ekintza bakoitza buruz ondo pentsauta egizu.\nJesusen amaren gurasoak, Joakim eta Ana, antzinako Israel eta Israel barria lotzen daben korapiloa edo katebegia lakoak dira. Eurek bitarteko zirela heldu jakun guri “ herri guztiei hitzemandako salbamena”. Damaskoko San Joanek holan goraipatu dauz: “ Zorionekoak zuek, Joakim eta Ana! Kreazio osoa zordun dozue; zuen bitartez zuen bitartez emon hal izan deutso-eta Kreatzaileak kreazioak emoitza guztietan emoitzarik ederrena: ama beneragarria, hau da, bera sortu dauen Harentzat duina dan ama beneragarria “. Anda Mariren gurasoei buruzko “ albisteak “ (ezin baieztatu danak historikoak direnik) II. mendeko Santiagoren Protoebanjelioa izeneko liburu apokrifoak emon deuskuz. Agorrak ei ziran, eta Joakimek berrogei eguneko baraualdia egin ei eban basamortuan, umea emoteko Jainkoari eskatuz. Horren ondoren, aingeruak jakinazo eutson entzuna jakola Jainkoak eskaria. Itzuli zanean, Jerusalemgo ate urreztatuan eukan Ana emaztea zain.\nZorionekoak Jesusen parabolen mezua jaso dabenak. Askok aurpegi txarra egin deutso Jesusi; jende asko ez da gauza izan haren mezua ulertzeko; askoz gitxiago mezu hori bizitzeko; bihotza gogortua dau askok; sorgorra da, ardurabakoa da; bihotz-fintasuna falta jako; aldien ezaugarriez konturatzeko bihotz-zorroztasuna falta jako. Jende apalak baino ez dau ulertu Jesus, Jesusen mezua. Honetarikoak dira ikasleak, santuak; Jesus bera, Jesusen mezua, Jesusen parabolak ulertu eta hausnartzeko gauza izan dira ikasleak, santuak. Zorioneko deitu dau Jesusek holako jendea. Izan ere, zorion-iturri da Jesus.\nDionisio Amundarain, Egunean eguneko ebanjelioa, Bilbo 2007, 755/756. or. Bizkaieraz edo jarrita.\nAitita eta amamen eguna be ospatzen dogu gaur. Batzuk arazoak baino ez dabez gogoan: pentsioak agortuko direla, dependentzia eta osasun gastuak, egoitzen egoera… Politiko batzuen ez axolakeria.\nEsker onez be ospatu dagiguzan. Egindako ekarpena eta gaur egun be egiten dabena. Familiengan, pentsioagaz langabetuei laguntzen, lobak jagoten… Biziaren eta fedearen dohaian egin deuskuelako.\nEtiquetas: ebanjelioa, emakumea, liturgia, zeanuri\nSan Inazio eguna Gorbeiako Magalean: Luzatu eskua ...\nAnai-arreba artekotasuna sortu Crear fraternidad ...\nArtea reparará el tejado de la ermita del barrio d...\nSantiago ospatu dabe Arteak eta Zeanuriko Ipiñaburuk\nKoronabirusaren lezioak: kalean da HEMEN erlijio g...\nArtea: Eleixabeitiko San Migel: teilatua konponduk...\nJainkoaren egitasmoa aurkitu Descubrir el proyecto...\nSanta Mañe ospatu dau Arteak\nLuzatu eskua pobreari bertsotan (Pobrearen eguna ...\nKTko jaunartzeak Artean zapatuan\nBizitza ikusten dena baino gehiago da La vida es m...\nEmaiguzu Jauna: Juanjo Elezkano: kanta+ bideoa\nEbanjelioaren indar ezkutua La fuerza oculta del e...\nHorma bako Caritas Arratia\nArtea: Konfinamendu osteko lehen bateoa\nLuzatu eskua pobreari. Pobreen IV. Mundu Eguneko M...


Martin Zalakain ikusteko bi aukera: Garazi eta Arrasate — dantzan.eus\nHemen zaude: Hasiera › Komunitatea › Kezka dantza taldea › Martin Zalakain ikusteko bi aukera: Garazi eta Arrasate\nMartin Zalakain ikusteko bi aukera: Garazi eta Arrasate\nMartin Zalakain. Argazkia: Gorka Bravo.\nPio Barojak sortutako pertsonaia Nafarroa Behereko Zaro herrian ezkondu zen Kattalin Ohandorekin, eta handik km gutxira, Donibane Garazin eskainiko dugu Martin Zalakain larunbat honetan, maiatzaren 25ean. Irulegiko eta Amikuzeko irratiek antolatuta, eta irratiak laguntzeko antolatu da emanaldia. Maiatzaren 25ean, larunbatean, gaueko 21:00etan Donibane Garaziko Jai Alaian eskainiko da Juan Antonio Urbeltzen eta Ander Lipusen gidaritzapean sortutako ikuskizuna. Astebete beranduago Arrasatera iritsiko da Martin Zalakain, ekainaren 1ean bertako Amaia antzokian eskainiko baita antzerkia, literatura, musika eta dantza batzen dituen ikuskizuna.\nMartin Zalakain emanaldiak Garazin eta Arrasaten\nMaiatzak 26, larunbata, Donibane Garaziko Jai Alaian, 21:00etan. Sarrerak erosteko hemen.\nEkainak 1, larunbata, Arrasateko Amaia antzokian, 19:30ean. Sarrerak erosteko hemen.


Saint-Crespin (Seine-Maritime) - Wikipedia, entziklopedia askea.\nJean-Pierre LANGLOIS (2014-2020)\n49° 46′ 58″ N, 1° 06′ 41″ E / 49.7828°N,1.1114°E / 49.7828; 1.1114Koordenatuak: 49° 46′ 58″ N, 1° 06′ 41″ E / 49.7828°N,1.1114°E / 49.7828; 1.1114\nSaint-Crespin (Seine-Maritime) (Frantzia)\nSaint-Crespin (Seine-Maritime) (Seine-Maritime)\nLes Cent-Acres, Criquetot-sur-Longueville, Gonneville-sur-Scie, Longueville-sur-Scie, Notre-Dame-du-Parc eta Sainte-Foy\nSaint-Crespin Frantziako udalerria da, Seine-Maritime departamenduan dagoena, Normandia eskualdean. 2013an 282 biztanle zituen.\n2007an Saint-Crespin udalerrian erroldatutako biztanleak 282 ziren. Familiak 80 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 36 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 85 etxebizitza zeuden, 78 familiaren etxebizitza nagusia ziren, 3 bigarren erresidentzia ziren eta 4 hutsik zeuden. Etxebizitza guzti hauek 84etxeak ziren. 78 etxebizitza nagusietatik 70 bere jabearen bizilekua ziren, 6 alokairuan okupaturik zeuden eta 2 doan lagata zeuden; 2 etxek bi gela zituzten, 11 etxek hiru zituzten, 20 etxek lau zituzten eta 45 etxek bost zituzten. 64 etxek euren parking plaza propioa zuten azpian. 28 etxetan ibilgailu bat zegoen eta 42 etxetan bat baino gehiago zituzten.\nSaint-Crespin udalerriko biztanleria-piramidea 2009an .\n2007an lan egiteko adina zuten pertsonak 126 ziren, horien artean 97 aktiboak ziren eta 29 inaktiboak ziren. 97 pertsona aktiboetatik 88 lanean zeuden (51 gizon eta 37 emakume) eta 9 langabezian zeuden (3 gizon eta 6 emakume). 29 pertsona inaktiboetatik 9 erretiraturik zeuden, 8 ikasten zeuden eta 12 "bestelako inaktibo" gisa sailkaturik zeuden.\n2009an Saint-Crespin udalerrian 80 unitate fiskal zeuden, 210 pertsonek osaturik. Pertsona bakoitzeko diru-sarrera fiskalaren mediana urteko 19.637 euro zen.\n2007an zeuden 5 komertzioetatik, 2 eraikuntza enpresak ziren, 1 informazio eta komunikazio enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Saint-Crespin udalerrian 6 nekazaritza-ustiategi zeuden.\nMultimedia: Saint-Crespin (Seine-Maritime)\nBNF: 15275156r (data)\nOrriaren azken aldaketa: 1 urtarrila 2020, 01:21.


Euskal Iraultza Sozialista: IBIL (2) OINARRIAK\nEuskaldun iraultzaileak gara, eta iraultzaile euskaldunak. Gure helburua, Euskal Herri Langilearen erabateko emantzipazioa eta askatasuna da, eta zehazkiago Euskal Langileriarena, klaserik gabeko Euskal Herrian. Hori lortzeko, zapalkuntza guztiak suntsitu nahi ditugu, eta bereziki botere zapaltzaile hegemonikoa den Kapitalismoa, gainontzeko menderakuntza zaharragoak (eta sakonagoak) ahaztu gabe: patriarkatua, etnozidioa, arrazakeria, ekozidioa … Mendez mende txirikordatu diren zapalkuntza sare konplexu horiek gaur egun Inperialismoan integratu dira. Euskal Iraultza Sozialista egitea da gure xedea, beraz: euskal langileok Euskal Herri batu, independente, sozialista eta euskalduna eraikitzea.\nHoriek izan dira urtez urte eta borrokaz borroka gure helburu historikoak. Euskadi Ta Askatasunaren lehen Biltzarrean, 1962an, Euskal Nazio Askapenerako Mugimendu Iraultzailea sortu zen. Bosgarren Biltzarrean, 1967an, Euskal Nazio Askapen Mugimendu Sozialista finkatu zen. Definizio hauekin eta ondoren etorri zen Nazio Askapenerako Euskal Erakunde Sozialista Iraultzailearen praxiarekin bat gatoz. Lehengo lepotik dugu burua: Independentzia eta Sozialismoa! Birbatasuna eta Berreuskalduntzea!\nAzken urteetan Ezker Abertzalearen zuzendaritzak hartu duen norabideak erabat larritu gaitu. Euskal Iraultza Sozialista ezinezkotzat joz, estrategiaz aldatzea eta Sistema Kapitalistan integratzea erabaki dute, ahalik eta baldintza hoberenetan. Horretarako, Inperialismoaren laguntza onartu dute. Guk ez dugu bide horretan sinesten, areago, uste dugu estrategia horrek galbidera garamatzala, Euskal Iraultza zapuztera eta herri borroka iraultzaile guztiak indargabetzera. Munduan zehar horrelako prozesuak gertatu izan dira, eta emaitzak hor daude: Inperialismoaren garaipena eta Herri Langileen Iraultzen derrota. Salbuespenik gabe.\nHau guztia ikusirik, Euskal Iraultza Sozialistari eusteko, Euskal Herri Langilearen borroka guztiak areagotzeko, Euskal Langileriaren klase kontzientzia eta praxi iraultzailea zorrozteko eta Euskal Nazio Askapen Mugimendu Sozialista Iraultzailea indartu eta berreraikitzeko, Iraultzaileen Bilguneak izeneko antolakundea sortzea erabaki dugu : IBIL.\nHona hemen gure antolakundearen oinarrizko bost printzipioak:\n* EUSKAL IRAULTZA: Euskal Herri Langilearen askatasuna ez dugu lortuko Espainia eta Frantziako estatu kapitalistak Euskal Herrian gutxienez irauli eta suntsitu gabe.\nEuskal Iraultzaren bost zutabeak ondoko hauek dira, gure ustez:\n- INDEPENDENTZIA: Euskal Herri Langileak pairatzen duen zapalkuntza nazionala Independentzia erdietsiz bakarrik gaindituko da. Independentistak gara, Euskal Herriaren subiranotasun nazional betea defendatzen dugu zapalkuntza inperialista guztien aurka.\n- SOZIALISMOA: Euskal Herriaren Independentziak badu guretzat klase izaera: Euskal Errepublika Sozialista. Bertan Euskal Langileria izango da klase hegemonikoa, eta Euskal Herri Langilea subjektu bakarra. Sozialismoa klaserik gabeko sozietatea eraikitzeko trantsizio-aldia da eta proletalgoaren diktaduraren garaia: demokrazia, hau da, Herri Boterea langileentzat, eta diktadura burgesiarentzat. Ekoizpen tresna guztien jabetza soziala izango da, hots, ekoizpen baliabideen jabetza pribatua desagertuko da erabat. Taktikoki Euskal Estatu Sozialistaren alde gaude, langileen biltzarren boterea: Euskal Errepublika Sozialista.\n- BERREUSKALDUNTZEA: Euskara da gure hizkuntza nazional bakarra. Euskararen Herriaren kontra mendez mende estatu eta botere zapaltzaileek egin duten etnozidioaren aurka gaude erabat. Gaur egun euskaldungoa gutxiengoa da Euskal Herrian. Euskal Iraultza Sozialistak berreuskalduntzea ekarri beharko du bere baitan, zinezko Iraultza izan dadin.\n- BIRBATASUNA: sei lurralde historikoen Nazioaren alde gaude: Araba, Bizkaia, Gipuzkoa, Lapurdi, Nafarroa eta Zuberoa. Hori da gaur egun gure marko nazionala.\n- EUSKAL HERRI LANGILEAK BORROKA MOLDE ETA BITARTEKO GUZTIEZ BALIATZEKO ESKUBIDEA DU: Borroka molde guztien legitimitatea eta egokitasunaren printzipioa mantendu eta defendatzen dugu. Borroka bitartekoen aukera erabaki taktikoa da, beti ere Iraultzaren zerbitzuan. Ondorioz, AMNISTIA osoa eta baldintzarik gabea defenditzen dugu errepresioa jasaten duten gudari eta iraultzaile guztientzat, haien borroka erabat zilegi eta legitimoa delako, Euskal Herri Langilearen seme-alabarik zintzo eta koherenteenak direlako. Era berean Euskal Herri Langilearen borroka iraultzaile guztien oroimena eta defentsa hartzen dugu geure gain, burgesiaren gezur eta manipulazioen aurka.\n* FEMINISMOA: Ez dago benetako iraultzarik emakumeak bereziki zapaltzen dituen Patriarkatua irauli gabe. Horretarako, praxi feminista ezinbestekoa da, Iraultza Sozialista egiazkoa izan dadin. Emakume langileen feminismo sozialista iraultzailea da gurea.\n* EKOLOGISMOA: Ama Lurraren oreka ekologikoa babestu eta zainduko duen Iraultza Sozialista egin nahi dugu, antidesarrollismoa eta planeta honetako biziaren ekosistema globalaren garapena bultzatuko dituena, beti ere Herri Langileen ongizatearen zerbitzuan.\n* INTERNAZIONALISMOA: Kapitalismoa mundu mailako sistema da, eta bera suntsituko duen Iraultza Sozialista ere mundu mailakoa izango da. Hori da internazionalismo proletarioaren muina. Euskal Iraultza Sozialista mundu mailako Iraultza Sozialisten partea da, eta Euskal Langileria, munduko Langileriaren zatia. Klase interes komunek oinarritzen dute internazionalismoa: Kapitalismoa suntsitu eta Sozialismoa eraiki nahia. Euskal langileon betebehar internazionalistarik gorena, Euskal Herrian Iraultza Sozialista egitea da, eta bide horretan gainontzeko Langilerien borroka iraultzaileak lagundu eta babestea.\n* EUSKALDUNTASUNA: Euskara Euskal Herriaren hizkuntza nazional bakarra da. Euskal Iraultzaren subjektu hegemonikoa Herri Langile euskaldunak izan behar du, horrela bakarrik bermatuko baita euskaldungoaren biziraupena eta Euskal Herriaren berreuskalduntzea. Gure antolakundeak Euskaraz funtzionatuko du, bere egiturak euskalduntzaileak izango dira, eta bere militanteek Euskara jakin behar dute.\nPublicado por Fermintxo Sanchez Agurruza en 01:49\nEtiquetas: Amnistia, Ekologia, Ekosozialismoa, Etnozidioa, Euskal Herri Langilea, Feminismoa, Internazionalismoa, Langileria, Oraingo Ezker Abertzalearen kritika, Praxiaren Filosofia, Teoria Iraultzailea\nAnonimoa 5/10/2013 11:38 PM\nAnonimoa 5/10/2013 11:41 PM\nKrisi politikoa dagoenean eta gizartea pil-pilean jartzen denean, zapaldutako klasea kalera ateratzen da eta orduan emakumearen parte hartzeak ikusgarritasun handiagoa hartzen du: 1789an emakume langileak eta Parisko emakume merkatari txikiak izan ziren frantziar iraultzari hasiera eman zion Bastillaren hartzearen buru... Parisko komunan emakumeek gizonezkoekin batera borrokatu zuten hiria babesteko, soilik emakumez osatutako batailoia ere bazegoelarik.\n1917ko Errusiako iraultza berriz martxoaren 8an hasi zen, emakumearen egunean, emakume andana lehen mundu gerran Errusiaren parte hartzeak ezartzen zizkien gabezien aurka Petrogradoko kaleetan manifestatu zenean. Mexikoko iraultzan ere emakumeek modu aktiboan hartu zuten parte borrokan. Inperio erromatarren aurka jaiotako mugimendu kristau iraultzaileari ere, erromatarrek, esklaboen eta emakumeen mugimendua deitu zioten. Eta horrela gertatu da historiako beste hainbat iraultzatan, emakumeek paper protagonista jokatu dute eta ez kasualitatez.\nBaina iraultzen eta borroken giroa lasaitu denean, emakumea bere erantzukizun eta postu publikoetatik baztertu egin ohi izan da, klase zapaltzailearen ideologiaren arabera, “dagokion tokira” bultzatuz: etxe eta haurren zainketaz arduratzera. Emakumeak politikan duen parte hartzea estali egiten da honek berean iraun arren, burgesiari ez baitzaio interesatzen emakumeak politika zein gizarteko gertakarietan duen presentzia dokumentatzea, honek politika berez gizonezkoen esparrua dela gezurtatuko bailuke.\nHistoria ofizialek emakumezko gobernariren baten edota nabarmendutako emakumezko militanteren baten kasuak aipatu arren salbuespen gisa erakusten ditu, emakumezko nekazari zein proletarioen kolektiboak prozesu sozioekonomiko guztietan izan duen presentzia ezkutatuz. Honela emakumeak historian zehar izandako presentziaz jabetzeko liburu ofizialetatik kanpo bilatu beharko da.\nEmakumea antolatu egiten denean, langileak beren eskubideak defendatzeko, etxekoandreak etxebizitza duinaren alde eta ikasleak hezkuntza publikoaren alde, lanaldi bikoitza hirukoitza izatera igarotzen da: lana, etxeko lanak eta aktibitate politikoa edo sindikala. Askotan gainera, gizarteko aurreiritziei zein familiaren erresistentziari egin behar zaie aurre, emakumearen parte hartze sozialak emakumeen eta gizonen betiko “berezko” rolak mehatxatzen dituela ikusten baitira. Emakumezkoen borroka kolektiboa ideologia zapaltzailearen aurkako borroka bihurtzen da, ahulak eta jasankorrak izateari uzten baitiote. Honengatik emakumeek lan baldintza hobeak edota soldata igoerak aldarrikatzen dituztenean ez dira ari borrokan klaseko eskariak bakarrik lortzeko, emakumearen parte hartzeak gizartean sortzen dituen aurreiritzien aurkako borroka ere bada.\nEmakumearen aurkako zapalkuntza ez da amaituko honen bizi baldintzak, bizitza sozialean eta etxekoan, aldatu arte. Eta kapitalismoa da emakumearen gaur egungo bizi baldintzak mantentzen dituena, fabriketan soldata baxuagoak ematen dizkiona, gizona baino lehenago kaleratzen duena eta etxeko lanen arduradun bakarra edo nagusiena izatera kondenatzen duena. Horrela, emakumearen zapalkuntza handiagoa denez, kapitalismoaren mundu mailakokrisiak gogorrago astintzen ditu emakumeak.\nAnonimoa 5/10/2013 11:42 PM\nKapitalismoaren garapena eta emakumea\nXIX. mendean Marxek jada nabarmendu zuen kapitalismoak mozkin handiak lortzeko helburuz emakumeak eta umeak esplotatzeko zuen joera. Marxek hurrengoa idatzi zuen El Capital bildumako lehenengo atalean: “Horregatik, emakumeen eta umeen lana makinariako aplikazio kapitalistaren lehen hitza izan zen. Lanaren eta langileen ordezko indartsu hau soldatapekoak gehitzeko bide bihurtu zen segituan, langile familiako kide guztiak, sexua eta adina bereiztu gabe, kapitalaren berehalako zapalkuntzapean ipiniz. Kapitalistaren zerbitzurako zen lan behartuak ez zituen umeen jolasak soilik suntsitu, baita etxearen eremuko lan askea ere, muga moralen barruan, familia berarentzat”(C. Marx, El Capital. Madrid, Akal Editor, 1976, 1.bolumena, 2.liburukia, 110.or).\nHerrialde kapitalista garatuetan produkzio moduen eraldaketak eta mozkinak etengabe areagotzeko kapitalisten saiakerak, emakume eta gazteen enpleguaren gehikuntza ekarri du baina soldata baxuen truke lan egiten dute, lan baldintza kaxkarretan eta ia eskubiderik gabe. Estatu Batuetan bakarrik, azken 50 urteetan 40 milioi emakume murgildu dira lan munduan eta Europan 30 milioi. Estatistiken arabera, gaur egun, Estatu Batuetako emakumeen % 99ak bere bizitzan noizbait egin du soldatapeko lanik. Emakumea lan munduan murgiltzea, berez gertakari iraultzailea, etxeko eta familia burgeseko mugetatik askatzeko aurretiko pausua da eta gizarteko herritar zein pertsona bezala aske eta guztiz garatzeko lehen pausua. Baina sistema kapitalistarentzat emakumea eskulan iturri merkea da, sektore zehatzetan eskulan falta dagoenean erabiltzen duena, eta beharra desagertzen denean berriz ere lan mundutik kanporatzen duena. Prozesu hau bi mundu gerretan ikus dezakegu, orduan emakumeek gerrara bidalitako gizonen lekua bete zuten fabriketan baina hauek itzultzean etxera bidali zituzten.\nEmakumea berriz ere 50 eta 60. hamarkadan sartu zen lan munduan, gerra ondorengo kapitalismoaren gorakadan, eta etorkinen antzera eskulan merkea izan ziren. Azkenaldian emakume langileen kopurua handitu egin da produkzio katean zeuden hutsuneak betetzekoEgun “emakumezkoen indarra” eta “emakumearen mundua” aipatzen diren arren eta genero berdintasuna ziurtatzeko legeak egon arren, emakumezko langileak oraindik ere langile klaseko multzo esplotatuena eta zapalduena dira.\nIraganean klasetan banatutako gizarteak zera eragiten zuen emakumearengan: politikarekiko axolagabeak izatea, ez antolatzea eta ,batez ere, izaera pasiboa izatea, erreakzioarentzat oinarri soziala sortuz. Burgesiak elizaren eta prentsa burgesaren (emakumeentzako aldizkariak, etab.) zerbitzuak erabili zituen gizarteko maila honetan oinarritu eta boterean mantentzeko. Baina emakumeak gizartean duen papera eraldatzen doan heinean, aldatzen da bere egoera eta egun ikus dezakegu herrialde kapitalista garatuetan behintzat, gero eta gutxiago direla ezjakintasunean bizi eta gizarteak ezarritako papera (eliza, etxea eta haurrak) pasiboki betetzeko prest dauden emakumeak. Aldaketa hau etorkizunari begira ondorio garrantzitsuak izango dituen gertakari iraultzailea da. Burgesiak erreakziorako zerabilen nekazalgoaren erreserba soziala galdu duen bezala, berdin gertatu da AEB, Japonia eta Europa mendebaldean emakumearekin.\nEmakumeen borroka, iraultza sozialistaren zati\nKapitalismoaren krisiak eta honek emakumea eta familiaren aurka etengabe egiten dituen erasoak emakume multzo zabala erradikalizatuko du, iraultzarako bidean jarriz. Marxistontzat garrantzitsua da emakumeen artean dagoen botere iraultzaileaz jabetzea. Maiz gizonak baino iraultzaileagoak izaten dira, hauek baino zapalduago egoten direlako.\nAnonimoa 5/10/2013 11:44 PM\nKapitalismoaren krisiak eta honek emakumea eta familiaren aurka etengabe egiten dituen erasoak emakume multzo zabala erradikalizatuko du, iraultzarako bidean jarriz. Marxistontzat garrantzitsua da emakumeen artean dagoen botere iraultzaileaz jabetzea. Maiz gizonak baino iraultzaileagoak izaten dira, hauek baino zapalduago egoten direlako. Askotan kontserbadore bihurtzen den eguneroko ekintza sindikaletik aske daude oraindik, ideia berritzaile eta freskoekin. Emakumeen grebatan ikus daiteke nolako ausardia eta erabakia duten. Marxiston egin beharra da emakumeak erakunde ezkertiarretan sartu eta parte hartzera animatzea, eskubide eta baldintza berberetan. Engelsek zioen bezala, emakumearen zapalkuntza klaseetan banatutako gizartearen adierazpen bat da eta bere suntsipena langile klaseak, zapaldutako gainerako taldeekin batera lor dezake soilik, ekintza kontziente eta iraultzaile baten bidez. Baina emakumeen borroka, beren eskaeren alde eta aurreiritzi sexisten aurka, langile klasearen baitan ere ematen da eta horregatik emakumearen zapalkuntzaren aurkako borroka kapitalismoaren aurkako borrokan sartu behar dugu.\nKapitalismoak aurrera egingo badu, emakumearen zapalkuntza ezinbestekoa izango du. Emakume eta gizonek elkartuta borrokatu behar dute sistema hau suntsitzeko eta gizarte berri bat eraikitzeko, non pertsona bakoitzak, emakumezkoa ala gizonezkoa den kontuan hartu gabe, aukera berdinez gozatuko duen.\nAnonimoa 5/30/2013 7:42 PM\nEmakumea zapaldua izan dela argi dago historiari errepaso handi bat emanez gero, baina esan beharra dago emakumeei esker historio zati hau ez zela posible izango. Biona da historioa, bai emakume eta gizonena.\nZein erreza den emakumea etxean ustea, umeekin, gauzak egiten, militantziaz aparte, politikaz ezer jakingo ez balu moduan. eta ez da horrela, uste dut emakumeok, aukera hori jorratu eta adierazi beharko genukeela... badaude neska militanteak, dena ematen dutena bere herriarengandik, badaude emakume preso politikoak ere espetxeetan, eta hor feminismo atalean ikusi dezakegu historian zehar emakumeak ere egin dutela borroka gure herriaren askapanaren alde.\nberaz gora emakumeon borroka!!\ngora emakume militanteak, hoiek dira historia honetan ematen ari diren lehngo pausuak bai burgesia, eta matxismoa suntzitzeko.... hoiek izan beharko liratekee gure oinarriak!!\nAnonimoa 3/29/2015 10:04 PM\nHas dezagun ibil aurrera.eramateko\nHemen atzo agur.ta bihar bidea borroka.da.\nBORROKA DA BIDE.BAKARRA!!!\nAnonimoa 5/09/2014 10:42 PM\nZauden lekuan zaudela aupa Fermintxo!!!!\nAnonimoa 5/30/2014 6:14 PM\nEz etsi Fermintxo!\nEuskal Herri Komunistaren bidean... JO TA KE IRABAZI ARTE!\nAnonimoa 8/02/2014 6:25 AM\nMe gustaba,y hasta pensaba afiliarme,pero con lo del feminismo la habeis kagao.Por cierto,mandad a un euskaltegi al que escribió esto,porque eso de ''borrokatzen garen''...\nAnonimoa 10/12/2014 6:53 PM\nBa berez intransitiboan da, "borrokatzen gara" egoki idatzirik dago.\nAnonimoa 8/02/2014 6:29 AM\nEn otro sitio también habían puesto algo como..''Izan euskaldun''...Pero quién les enseña euskara a estos?Nekane Amaya?\nAnonimoa 9/13/2017 1:43 AM\nHasieran euskara aldetik ikusita indartsu hasi da hau guztia. Baina azkar aldatu dira hemen gauzak. Hori baino sendoagoak ez bagara nora goaz?


Eztandak askatuko ditu gogo metatuak | Bizigiro | Berria\nEztandak askatuko ditu gogo metatuak\nGaur botako dute Lizarran suziria, hamabietan, zazpi eguneko jaiak hasteko. Musika emanaldiak dira egitarauko gehienak, baina egun bereziak egongo dira: erraldoiena, adinekoena eta umeena.\nDantza ikuskizuna, Lizarrako txupinazoan. JAGOBA MANTEROLA / FOKU Tamaina handiagoan ikusi\nLizarra piztear da. Puiko Andre Mariak ematen die izena festei; ohitura berriek, baina, lekua kendu diete ekitaldi tradizionalei. Horrela, begiak udaletxeko balkoira egongo dira zuzenduak gaur, hamabietan. Lizarratarrek indar guztiak gorde dituzte urtebetez, itxoiten egon diren eztanda entzundakoan, jai giroan gogoz murgiltzeko.\nJaien hasierako suziria jada ez dute udaleko politikariek botatzen. Ohitura hori aldatu egin zuen EH Bilduko azken gobernuak. Alkate berriak — Navarra Sumakoak— berdin jarraitu du: Lizarrako Dendari eta Ostalarien Elkarteko lehendakariak botako du aurtengo txupinazoa, hau da, Jose Flamariquek. «Jaien hasieran pentsatzean zirrara izugarria sortzen zait, tximeletak sabelean barna izango banitu bezala», esan du Flamariquek. Elkarteak 30 urte pasatxo ditu, eta saltoki txikiak hauspotzeko sortu zen. Sektorea sustatzeko kanpainak antolatzen ditu, eta baita urteroko Lizarrako Erdi Aroko Astea ere, parte hartze handikoa.\nHemendik aste batera, ostiralean, aste osoko festaren ondorengo egunean jaikiko da Lizarra, egunerokora itzultzeko zailtasunekin, agian. Orain, baina, udaletxeko balkoiko mugimenduei erreparatu behar zaie. Suziria prest da; egitaraua, abiatzear; jendea, urte osoko itxaronaldia amaitzeko gogoz. Eztanda batek emango die bide.


Finlandiako Parlamentua astelehenean hasiko da NATOn sartzeari buruz eztabaidatzen | Mundua | Berria\nFinlandiako Parlamentua astelehenean hasiko da NATOn sartzeari buruz eztabaidatzen\nAdierazpen bateratu batean, Finlandiako presidentea eta lehen ministroa alde agertu dira. Gobernuak eta parlamentuak babestu behar dute eskaera. Errusiak «mehatxutzat» hartu du Helsinkik egindako urratsa.\nSanna Mari Finlandiako lehen ministroa. / FRANCK ROBICHON / EFE Tamaina handiagoan ikusi\nJon Ordoñez Garmendia - Mikel O. Iribar -\nErabaki historiko bat hartu dute Sauli Niinisto Finlandiako presidenteak eta Sanna Mari lehen ministroak. Zortzi hamarkadaz lerrokatu gabeko herrialdeen multzoan egon ostean, Finlandia NATO Ipar Atlantikoko Itunaren Erakundean sartzearen alde agertu dira. «Berandu baino lehen, Finlandiak NATOn sartzea eskatu behar du», esan dute biek batera atera duten adierazpen batean.\nUkrainan gerra hasi zenetik, orain arte ez dute esan zer jarrera daukaten gai horren inguruan. Errusiak Ukraina inbaditu izanak kezka eragin du inguruko beste herrialde batzuetan, eta kezka hori Vladimir Putinen zenbait adierazpenek areagotu dute. «Errusiaren mehatxua sentitzen dugu, eta ez dut uste mehatxu hori erabat desagertu denik. Finlandiak ez du inoiz bere defentsa murrizteko urratsa egin; segurtasuna oso serio hartu dugu beti. Buru-belarri ari gara geure burua defendatzen. Baina, jakina, gure aliatuekin batera egin nahiko genuke», azaldu du lehen ministroak, BBC hedabideari emandako elkarrizketa batean. Errusiak eta Finlandiak 1.340 kilometroko muga dute.\nFinlandian, herrialdearen segurtasuna bi kargu horien eskumena da, eta, adierazpenean, Niinistok eta Marik argudiatu dute segurtasun nazionala indartu egingo dela NATOn sartuta, eta, era berean, erakunde hori indartu egingo duela sarrera horrek. Horretarako nazioartean eman beharreko pausoak lehenbailehen ematea espero dutela ere adierazi dute.\nBi agintariek esan dutenez, orain arte itxaron egin dute euren jarrera zein den jakinarazteko, parlamentuak eta gizarteak euren iritzia argitzea nahi zutelako. Zehazki, Yle telebista kateak duela hiru egun egindako inkesta baten arabera, herritarren %76 aliantza militarrera batzearen alde azaldu dira; 2017tik 57 puntu egin du gora jarrera horrek. «Eztabaidari behar zuen espazioa eman nahi genion. Gainera, NATOrekin, erakundea osatzen duten herrialdeekin eta Suediarekin harremana estutu nahi genuen ezer esan aurretik», esan dute oharrean. Finlandiak aliantzan sartzea eska dezan, gobernuak eta parlamentuak eskaera babestu behar dute lehenik. Alderdien artean adostasun handia dagoenez, baliteke datozen egunetan gertatzea hori.\nHain justu, Finlandiako Parlamentua astelehenean hasiko da gai horri buruz eztabaidatzen; alderdi gehienek publikoki iragarri dute aliantza militarrera batzearen alde agertuko direla, baita Liga Berdea alderdiko kide batzuk ere, orain arte NATOn sartzearen alde ez zeudenak. Aurretik, ordea, larunbatean, Finlandiako lehen ministroaren Alderdi Sozialdemokratak behin betiko jarrera iragarriko du.\nBi agintariek egindako adierazpenak kaleratu berritan, NATOko idazkari nagusi Jens Stoltenbergek aurreratu du Finlandiak NATOra batzeko eskaera gauzatzen badu prozesua «erraza eta azkarra» izango dela; izan ere, Finlandia aspalditik ari da aliantzarekin elkarlanean. Finlandiarren kezka nagusietako bat da zenbat denbora pasatuko den eskaera egiten dutenetik NATOn sartzen diren arte. Stoltenbergek esana du denbora tarte horretan ere aliantza militarraren babesa izango lukeela Helsinkik.\nSuedia ere, Finlandiaren bidetik\nErrusiak Ukrainan hasitako inbasioak Suediaren asmoak eta jarrerak ere aldatu ditu segurtasunaren alorrean. Agintean dagoen SAP Suediako Alderdi Sozialdemokratak —gutxiengoa du— igandean erabakiko du NATOko kide izatearen aldekoa den. Bada, Expressen Suediako egunkariak iragarri duenez, Suediako Gobernuak datorren astean NATOrekin bat egiteko eskaera aurkezteko asmoa du. Parlamentuak datorren astelehenean eztabaidatuko du segurtasun arloan egin behar duen erreforma, eta Magdalena Andersson lehen ministroak bilkura berezi batera deituko du, non sarrera eskatzeko erabakia hartuko den, egunkariak iturri anonimoak aipatuta jaso duenez. Demoskop etxearen eta Aftonbladet Suediako egunkariak apirilean egindako inkesta baten arabera, herritarren %57 aliantza militarrera atxikitzearen alde daude; martxotik sei puntu egin du gora; aurka, %21; eta %22, zalantzati.\nErrusiak esana du Helsinki eta Stockholm aliantzan sartzen badira «ondorio politiko eta militar larriak» eragingo dituela. Bada, Kremlineko bozeramaile Dmitri Peskovek gaur adierazi du «mehatxutzat» hartu dutela Finlandiak gaur hartu duen erabakia, eta NATOren azpiegitura militarra «bere mugetara» eramatea leporatu dio Helsinkiri. Ildo beretik, Errusiako defentsa Ministerioak nabarmendu du Errusiak erantzun «tekniko eta militarra» emateko atakan ikusiko duela haren burua; besteak beste, adierazi izan du Kaliningradera arma nuklearrak eramatea izan litekeela mehatxu horri erantzuteko modu bat. Polonia eta Lituania artean Errusiak duen lurraldea da Kaliningrad, eta NATOk behin baino gehiagotan salatu du Moskuk armak nuklearrak dituela han.\nLuhanskeko Herri Errepublikako independentziaren 8. urteurrena\nErrusiako presidente Vladimir Putinek ohar bat bidali die gaur Luhanskeko eta Donetskeko herri errepubliketako buruzagiei, esanez bi lurralde horien «independentzia, subiranotasuna eta lurralde osotasuna» defendatuko dituela. Gaurko egunez duela zortzi urte, Luhanskeko Herri Errepublikak independentzia aitortu zuen; Donetskeko Herri Errepublikak, berriz, apirilaren 7an. Kremlinek otsailaren 21ean onartu zuen eskualde horien independentzia, eta handik hiru egunera «operazio militar berezi bat» abiatu zuen Ukrainan, herrialdea Donbass eskualdean errusiar hiztunen aurkako «genozidio bat» egite ari zela argudiatuta.\nGerra frontean, OHCHR Giza Eskubideen Nazio Batuen Goi Mandatari Michelle Bachelek gaur salatu duenez, mila zibil baino gehiagoren gorpuak aurkitu dituzte Kiev eskualdeko zenbait hiritan azken asteotan. NBE Nazio Batuen Erakundeak nabarmendu du jasotako salaketa «gehienak» Errusiako tropen aurkakoak direla, «gerra krimentzat jo daitezkeenak».\nJon Ordoñez Garmendia - Mikel O. Iribar


Kantauri itsasoa utzi ta Royan ezkerretara ta Grave-muturra eskubitara, asi zan Akulamendi ontzia naiko zabaleroko uretan Burdeosko bidean, Soulac alde batera Pontaillak bestera.\nOso sarrera ederra da. Royango kaiean ontzi-pilla polita ikusten zan. Itsasoko konturik ez jakiñagatik Prantzian barrena zijoazela igarri-erreza zan: ontzietako bandera prantzesak pin-pin zerabilzkian aizeak.\nBi aldetako baztarretan ondarra ugari, uretaldiak artzeko udaran jende asko etortzen dan tokiak dira aiek. Lurra berdiña da, arboletan ez gutxi. Akulamendi aurrera bezela, ezker-eskubiko errixka ta baso-etxeak aldatzen ziran.\nPoli, eguzkia aurrean, esku-azpitik begira zegoan, beste eskua gerrian, lur berriak alegia. Goizeko aize gozoak legunki ikutzen zuan. Ontzia berriz, ur barean, gogoz irristatzen zan.\nAren ubera ur-erretena) luzea.\nBeste ontziak, oial-ontzi asko, ba-zebiltzan ara-onera, gero ta geiago. Taz ur-bidea zabala dalarik, ontziek baztarrera egin bear izaten dute tarteka ugarte koxkor batzuk bidean jartzen zaizkatelako.\nOrra, ba, iritxi ziran Dordoña ta Garona ibaiak bat egiten duteneko artara ta bira emanda Libourneko bidea utzi ta gure ontziak, eskubi-aldera jota, beste askoen tartean, zuzen artu zuan Burdeosko bidea.\nUra erri aundia! Zeuden tokitik etxe-pil aundia ikusten zan urrutira. Eguardi-aldea zan.Erri-gaña lañotuta zegoan. Ez zan garai txarra etxeetako keak ikusteko. Lañoakatik ezagutzeko tankeran agiri ziran Deun Mikeleko ta katedraleko erpiñak.\nGure ontziak aizea urratuaz txistu luzea jo zuan. Akulamendik ere ke zurizko motots eder askoa erakutsi. Gelditu zan poliki.\nAurrean izugarrizko zubi ederra. Andik aurrera joaterik ez zan. Poli bein eta berriz asi ta ezin zenbatu kontatu) zubiaren begiak.Batean amabost, urrena amazazpi. Jakin egin bear, bada. Asi ta utzi. Berriz ere amazazpia. Ez bada seguruago. Asi ta utzi. Asi ta amazazpi berriz ere. Amazazpi begiko zubia! Ori zubia.\nKaia ontzi ta gauzez bete-betea zegoan, ardo-barrika asko. Itsasontziak zakurrak bizkarreko azkurea dutenean bezela moallari pega-pega eginda zeuden.\nIñon diran soka, garabi ta biltokiak. Batez ere ardo-barrika asko, ardo-barrikak. Donostiko kaia baño aundiagoa, noski.\nErrian orduari guztiak kinkitikanka amabiak jotzen asi ziran, iñolazko motazko soñu nabariekin, aalik eta amabi tankateko jota banaka galtzen zijoazen arteraño: kanpandorreko ulu illuna, ikastetxeko soñu pozgarria, Erri-etxeko malluketaren dunbotsa, lantegietako eresi zolia, etxeko jantokiko dei ezaguna, dendariaren kitar zarra.\nEguardia zan. paper-saltzaleak odeietaraño igo-arazi zituzten beren oju ajolagabeak; tranbien tintinak eta txirriak ozkia ematen zuten; txanodun ta txanorik gabeko tarranten pa-pak iusa biotzean; tarranta pototzak kaleetatik goiko bizitzetaraño dar-dar jartzen zituzten lurrak eta etxeak. Batzuk ara, besteak onera; aiek lasai, abek azkar, edo patxarazko ibilleran ala zanko luzaka.\nArratsalde artan opizialak zapatak erostera eraman zuan Txo. Txotxo, esan zion sukaldariak, jarri itzak galtzetin txukunak jendiaren aurrian biar bezela agertu adin. Ta, ontzietan alkarren gauzak nastu xamar ibiltzen dituztelarik, arritu zitzaion opiziala aren galtzetin beltz ederrak nondik sortu ote zituan gure mutillak. Eraman zuan, bada, berarekin. Antxen zijoazen kaleetan barrena bizkaitar sendoa ta donostiar txikia, bai pozik ere mutilla.\nSartu ziran ba alako denda batean.\nOpizialak lertu egin bear. Txo galtzetin utsik jarri zanean orpoan izugarrizko puska palta zuana pinturra beltzez berdindua zeukan. Ontzian ere ez zuten par txarra egin. Ik lotsik ez eta bestiak lotsatu biar, sukaldariak esan ziona.\nTa onela egin oi dute itsastarrek. Ontzian ez dute izaten dirua zertan eralgi gastatu). Ta itsas-erri batera iristen diranean orduan erosten dituzte erosteko asko. Gogotik edan ere bai. Ta lau egunean jo-ta-tira ibillita joan zitzaizkaten diruak! Berenak eta kapitanak utziak. Baño andik aurrera ezta txanponik ere. Ordaintzekotan eskatutakoak aitu ziran eta ez geiago. A zer estualdia.\nOntziak arrikatza eraman zuan Burdeoera. Sabela ederki ustu zioten, baño gaña naikoa zikindu ere. An ari ziran Txo ta beste bat, alde banatik, baldea sokarekin lotua uretara bota ta urez beteta beetik gora ateratzen. Urrena beste bi ontzigizonek esandako tokian ustu ta eskoboi banakin, galtzak belaun-koskorretaraño, gain guztia zirritz-zarrat larraskatzen. Ur zikiña ibaira ixuri.\nArratsean, txanponik ez-eta, kapitanari ogei duro zor-eta, zerbait otu zitzaion opizialari. Zeudela ontzian berak esan arte. Zazpi-bat lagun izango ziran. Lostramo ere an zan. Ontzietako kontramaixueri deitzen diete «lostramo», baño gure onek berea balu bezela zuan izen ori. Lostramok ba-zekian bigarren opizialak aña pilototzan ta egualdi-kontuan kapitanak eta beste edozeñek baño geiago.\nOntzia-ibilli lantean bear-bearrena. Alako balioko gizonagan, zer gerta ere, begirapen aundia izaten dute. Sukalde-nagusiak, gurean sukaldaria zan orobat sukalde-nagusi, zer aundia izaten dute beste guztien gañetik, baita opizialen gañetik, jan-kontuan nolabait nai dutena egin zezatekelako. Ordea, kontramaixuari baita sukalde-nagusiak berak ajolaz begiratzen dio; larrua larru. Orra, beraz, Lostramo.\nAtera zan, bada, opiziala gabean bakar-bakarrik. Sartu zan erriko baztar illunenetan. Ibilli zan kale estu ta gaiztoetan. Mundakako semea kantoietako argien azpian pasa ta illunpean sartzen zan. Noizpeinka itxura gaiztoko bat-edo-bat ate-ondoren bateanegon zegoan. Besteren bat aldean ibilli. Bar batetik gizon beltz aundi bat atera zan eta ba-zetorren opizialaren bidetik aurrez-aurre. Biak ausnarka. Beltzak gutxiagotu zuan ibil-neurria, bai bizkaitarrak ere arpegia emanaz. Oraintxe parean jarri dira, begira jartzen zaio beltza. Bizkaitarrak orduan, eskua gerrian.\nqq! Alde emendik, beltza, aguro, esan zion inglesez.\nTa beltza bere bidetik eta opiziala aurrera, naiz-ta beltza deitzea atsegin dutena ez izan.\nArago ta zerbaiten otsa ta zarata nabaritu zuan.Joan zan argi zegoaneko artaraño. An ziran kanta ta musikak. Kanpoan qq zegoan jarria. Donostian alako bateri Kafe Zikin jarri zioten izena. Ta baztar batetik barren aldera begira jarri zan. Bi neska kitarra jotzen zeuden. Urrena diru-eske ibilli ziran.\nEdan-ontziak garbitzen zegoan neska buru-oria kiñuka ari zan gazte batekin. Nagusiak beste muturretik erritan eman zion. Neskak berriz, iguinka, mingaña erakutsi nagusiari. Aulki batean lo gelditutako bateri txospertzeko amoniako-botilla sudurraren azpian jarri ziotelako, txospertu ezik asarretu zan etxekoekin. Mai batean emakume eder bat zegoan iru gizonekin bere senarrarentzat iñon diran zerrikeriak esaten. Ta aski degu.\nAzaldu zan guztien aurrean eme zikin bat kantari. Opizialari ederki belarriratu zitzaon: qq, sedazko galtzerdiak, zan kanta. Aski degu ere.\nOpizialak ontzira-bidea artu zuan. Andik laister guztiak bilduta zeuden: opiziala, Lostramo, bi su-egille, makinista, Pinisterre ta beste mariñel bat.\nAbiatuziran lengo bidetik. Jarri zituzten galtza puts batzuk eta eskalaproiak, maukutsik. Poliki ibiltzeko, alegia, oñetako zar aiekin ots geiegi atera gabe. Baño bertara bidean zijoazela Kafe Zikinen eskalaproien otsa ixiltzeko añako zarata ta iskanbilla zan. Lengo musika oraingo naste ta karraxiakin aldatu zan. Bildu ziran ate-ondoan.\nAlako batean, rrast! sartzen da opiziala, aren atzetik Lostramo bere eskubira jarririk, urrena bestea ezkerrera ta bat-batean jarri zitzaizkan ezker-eskubi lagun guztiak opizialari, atera-bidea itxitzen. Emendik ez da iñortxo aterako, oju-egin zuan opizialak eta ori esanda guztiak batean sastakai ta labantzarrak aterarik gerrian sartu zituzten. Poli txikia ere, ez dakigu nondik etorria, errenkadan jarri zan beste laban batekin.\nBarroan ixildu zan jendea. Begiak borobilduta izututa zeuden. Askok bildurrez besoak altxa zituzten. Opizialak bekain ikaragarriak jarri zituan. Bai besteek ere. Ez zan arnasik nabaritzen. ormako orduaria tik-tak asi zan.\nOpiziala aurreratu zan, mai bat artu zuten eta nai zuten guztia eskatzeko. Pixkanaka jendea mugitzen asi zan. Banaka batzuk poliki atea artu zuten. opizialarenmaiean gogotik ibilli zan edaria. Ta ango konturik ez zuan iñortxok pagatu.\nAkulamendiren egonaldia bukatu-urren zegoala, nerekiko gure ontzia ederki zaletuta zegoan andik ateratzeko ta ordu gutxi barru lotu-sokak kendu zizkatenean poztu zala esango nuke. Zenbait eguneko nagiak kendu ta itsaso aundiko bidean asi zan. Poliki asi ontzi asko zebiltzalako. Ura illuntzen asia zan. Akulamendiren estarriak ots-egin zuan agur esateko. Erriak erantzun zion. An gelditu ziran etxe-pilla ta tontorrak. Ta illunabarreko ordu itunean ibilli zijoala, bide-baztarreko ikusgarriak illunpeak arrapatu.


Landarea aukeratzea | Manual Técnico de formación para la caracterización de madera de uso estructural\nDouglas izeiak, klima-baldintza jakin batzuez gain, lur sakona behar du, bere sustraiak egoki adarkatzeko. Lurzorua pobrea bada, lan sakonagoak egin beharko dira, eta ongarri artifiziala erantsi beharko da. Ongarrituta, fosforo- eta potasio-gabeziak konpentsatu behar dira, landarearen errendimendua hobetzeko. Gainerako landareetan bezala, mantenugaiak falta zaizkionean, azikulak horitu egiten zaizkio eta bizitasuna galtzen du, ur ugari izanda ere. Karbonogabetutako 60 cm baino gehiago dituen lurzorua behar du, 4tik 6ra bitarteko pH-a duena.\nOregon pinua aldaera ugari dituen eta askotariko zona geografikoetara egokituta dagoen espeziea da. Horregatik, basoberritzeko prozesuetan, hazi egokia aukeratu behar da, landatu behar den tokiarekin antzarik handiena duena aukeratu ere. Kantauri itsasoko ertz guztian klima antzekoa da, muturreko sasoirik gabea, baina barne aldera sartu ahala erresistentzia handiagoko landareak aukeratu behar dira, nahiz eta produktibitatea murriztu; edo konpentsazio-neurriak hartu behar dira landareari egokitzen laguntzeko.\nLandarea sustrai hutsean eta edukiontzian egon ohi da, eta horietako bakoitzak bere landatzeko prozesua du. Bi kasuetan, landatzeko, 10-15 cm-ko enbor lignifikatua eta antzeko tamainako sustraiak izan behar ditu. Landareak bi izerdi izango ditu. Landarearen sustrai-sistema behar bezala faszikulatuta badago, mendian bizirauteko ahalmen handiagoa izango du. Edozein deformaziok, akatsek, gune lehorrek edo beste edozein akatsek porrota ekarriko du, edo landarea nahi ez den bezala haztea eragingo du.\nLandarea egoki aukeratzen bada, errefus kopurua txikiagoa izango da. Jarraitu prozesua eta behar diren neurriak hartu garraioan landareak kalterik ez izateko eta hezetasunik ez galtzeko. Eta landa ezazu behin betiko lehenbailehen.\nLandarea lurperatuta eduki daiteke sortetan edo ildoetan behin betiko landatu arte. Landarea kimuak ernetu ondoren landatzen bada, errefusa-aukera edo gaizki hazteko aukera biderkatu egingo da.\nPlantazioaren helburua zur-ustiapena bada, dentsitate jakin bat eduki behar du lurra ondo mekanizatzea eta landatzeko kostuak optimizatzea ahalbidetzeko. Landareen arteko tarteak sasi-garbitzeko lanak egitea ahalbidetu behar du, landareak lurra estaltzen ez duen bitartean. Hauek dira gomendatzen diren tarteak: 2 x 3 metrotik 3 x 3 metrora; batez besteko dentsitateak, berriz, 1.500 landare hektareako izan behar du. Aldez aurretik zuinketa egin behar da eta landareak ondo lerrokatu behar dira ondorengo lanak errazteko.\nLandarea aukeratzean zurtoin bakarreko landarea dela egiaztatu behar da eta haren lepoak ez duela ez kalterik, ezta onddorik ere.\n‹ Landatzea igo Sasi-garbitzea ›


Ezabatu zure WiFi sarera konektatutako gailuak NetCut | bidez Androidea\nBatzuetan etxean edo beste edozein lekutan gaudenean, aurkez dezakegu Wi-Fi konexio motela, eta hori hainbat arrazoirengatik izan daiteke. Nagusia edo askori eragiten diona gailu asko (ordenagailu eramangarriak, telefonoak, besteak beste) konektatuta egotea da; Horrek konexioaren abiadura moteldu egiten du eta ezin dugu sarean nabigatu Android telefonotik, bideoak ikusteko, informazioa bilatzeko, sare sozialak ikusteko edo jolasteko. jokalari anitzekoa.\nEstutasun horrek konponbidea du, eta deitzen zaio NetCut. Aplikazio nahiko sinplea da, eta, horrekin, gure Wi-Fi konexioa erabiliz bere gailuekin dauden pertsona arrotzak edo jendea deskonektatu dezakegu. Erakusten dizugu nola!\n1 Deskonektatu nahi ez dituzun pertsonak zure WiFi saretik NetCut-ekin\n2 Nola erabili NetCut\nDeskonektatu nahi ez dituzun pertsonak zure WiFi saretik NetCut-ekin\nNetCut nahiko aplikazio erraza baina oso funtzionala da. Horrekin, zure erabiltzen duten pertsonengana joan zaitezke lasterka Wi-Fi sarea eta deskonektatu dagozkien gailuak, deskargatzeko eta kargatzeko abiadura handiagoak izateko mugikorrean edo tabletan. (Bilatu: Nola ezabatu gure Android-en gordetako Wi-Fi konexioak).\nAurkitu da Play Store dendan doan eta 4.2 izarreko balorazio orokorra du, eta horrek asko dio bere kalitateari buruz. Gainera, 10 MB baino ez ditu pisatzen eta etengabe eguneratzen da posible den ebazteko bugs. Bestalde, 5 milioi instalazio baino gehiago ditu.\nNetCut-en gauza txar bakarra: root sarbidea behar du. Esan nahi dut, telefonoa behar duzula egoteko errotuta funtzionatu ahal izateko.\nNola erabili NetCut\nLehenik eta behin, NetCut dendan deskargatu eta instalatu behar dugu (esteka mezuaren amaieran). Geroago, aplikazioa irekitzen dugunean, aukera bat dagoela ohartuko gara Eskaneatu (dagokion botoia interfazearen goiko eremuan dago). Hau gure Wi-Fi sarera zein gailu konektatuta dauden aztertzeko erabiltzen da, hau da, gure Android-ek ere konektatu behar duen sarea da. Aztertu eta identifikatu ondoren, horiei dagokien informazio guztia ikusi ahal izango dugu. Aplikazioak erasotzaile posiblea den ere erakusten digu -hacker- (hau agerian dago erasotzaileak).\nBeste funtzio garrantzitsu bat, eta berez, azaltzera etorri garena da kanporatu Wi-Fi sarera konektatutako gailuak. Horretarako, sartu besterik ez dugu egin behar Defender. Aukera honek nolabaiteko babesa eskaintzen du Wi-Fi sarean jarduera susmagarria hautemanez gero jakinarazpenak emanez. Horrez gain, IP helbidearen arabera ordenatutako gailuen zerrenda erakusten du, hautatuta badago, hari gabeko saretik kanporatu ahal izateko, datuak eta banda zabalera kontsumitu ez dezaten. (Ezagutu: Hauek dira konexio onaz gozatzeko saihestu behar dituzun Wi-Fiaren bost etsai).\nBestalde, NetCut-ek parametroak ezartzeko aukera ematen digu ezarpenak IP helbideetarako, automatikoki deskonektatu daitezen konexioa ezartzen saiatzen badira, betiere aplikazioa aktibo badago.\nArtikuluaren bide osoa: Androidea » Tutoretzak » Nola kendu zure Wi-Fi sarera konektatutako gailuak Android telefonoarekin\nSamsung Galaxy A50 Geekbench-etik igarotzen da Exynos 9610-rekin\nAsiako estrategia RPG bikaina, Grand Chase bereizgarriarekin


Prest da UEUren udako Ikastaroen egitaraua — Gaztezulo\nPrest da UEUren udako Ikastaroen egitaraua\nPrest da UEUren udako Ikastaroen egitaraua https://www.gaztezulo.eus/albisteak/prest-da-ueuren-udako-ikastaroen-egitaraua https://www.gaztezulo.eus/albisteak/prest-da-ueuren-udako-ikastaroen-egitaraua/@@download/image/2012586521UdakoIkastaroak2012.jpg\nUdako Euskal Unibertsitateak udako ikastaroak antolatu ditu aurten 40. urtez; ekainaren 26an hasi eta uztailaren 18ra bitarte egingo dituzte. Izena emateko epea maiatzaren 14an astelehena zabalduko dute, eta lehen ikastaroa hasi baino aste bete lehenagora arte izango da irekita. Ikastaroen babesleek hainbat diru-laguntza emango dituzte berauetan inskribatu ahal izateko, eta EHUko ikasleek kreditu askeak lortzeko aukera izango dute. Ikastaroeak ekainaren 26tik uztailaren 18ra iraungo dute.\nArtea eta musikaren, giza zientzien, gizarte zientzien, ingeniaritza eta teknologiaren, osasun zientzien eta zientzien alorretako 40 ikastaro baino gehiago eskainiko dituzte Eibar, Iruñea eta Baionan. Berauetan izena ematen duten eta kurtsoen %80ra joaten diren ikasleek parte-hartze ziurtagiria lortuko dute, eta horrekin batera EHUko kredituak lortzeko aukera ere izango dute; MU eta NUP unibertsitateetan eskaeraren arabera lortu ahal izango dira.\nBerauetan parte hartzeko matrikulek 65 euro eta 160 euro bitarteko kostua dute, baina babesleek hainbat diru laguntza eskaintzen dituzte; besteak beste, bizkaitarrek doan dute joan-etorria eta matrikula, eta donostiarrek ez dute matrikula ordaindu behar. Beste hainbat herrietan ere diru-laguntzak emango dituzte, beraz, sartu hemen eta kontsultatu.\nIkastaroak ekainaren 16an hasiko dira Eibarren, hilaren 29ra arte. Ondoren, uztailaren 4tik 6ra Baionan egingo dituzte, eta berriro ere Eibarrera itzuliko dira uztailaren 9tik 13ra bitartean. Azkenik, uztailaren 16tik 18ra bitartean Iruñean egingo dituzte azken ikastaroak.\nMarrazki bide kontatuko dizut!  Eibarren ekainaren 28-29\nMusika-hezkuntzarako baliabide tekniko eta espresiboak  Baionan uztailaren 4-5\nTxillardegi testutz testu  Eibarren ekainaren 27-29\nSozialismoa XXI. Mendeko Euskal Herrian  Iruñea uztailaren 16-18\nEuskal Emakumeen historia osatzen  Eibarren uztailaren 9-10\nNafarroaren konkista, iragana eta oraina  Iruñea uztailaren 16-17\nEuskararen berreskurapenaren esperientzia eta hizkuntza gutxituen biziberritzea  Iruñean uztailaren 16-17\nLazarragaren testuak DBHn erabiltzeko  Eibarren uztailaren 11-12\nLiteratura Unibertsala itzultzen  Eibarren ekainaren 26-27\nSartu hemen ikusteko